ciscoriordan/open-greek-corpus-annotations huggingface dataset:
flavius-josephus.antiquitates-judaicae 15.59
καὶ πολλάκις μὲν ἦλθεν αὐτοχειρίᾳ περιγράψασθαι τὸν βίον , ἐπέστη δʼ ὅμως , εἰ δύναιτο ζῶσα προσαρκέσαι τῷ κατʼ ἐπιβουλὰς ἀνόμως διεφθαρμένῳ , τό τε πλέον ἐντεῦθεν αὐτῇ παρεκρότει τὸν βίον , καὶ τὸ μηδεμίαν ὑποψίαν ἐνδοῦναι τοῦ κατὰ πρόνοιαν ἀπολέσθαι τὸν υἱὸν ἱκανὸν εἰς εὐκαιρίαν ἀμύνης ἐνόμιζε .
Lemmas: καί πολλάκις μέν ἔρχομαι αὐτοχειρία περιγράφω ὁ βίος , ἐφίστημι δέ ὅμως , εἰ δύναμαι ζάω προσαρκέω ὁ κατά ἐπιβουλή ἄνομος διαφθείρω , ὁ τε πολύς ἐντεῦθεν αὐτός παρακροτέω ὁ βίος , καί ὁ μηδείς ὑποψία ἐνδίδωμι ὁ κατά πρόνοια ἀπόλλυμι ὁ υἱός ἱκανός εἰς εὐκαιρία ἄμυνα νομίζω .
flavius-josephus.antiquitates-judaicae 15.60
κἀκείνη μὲν ἐγκρατῶς ἔφερε τὴν ὑποψίαν . Ἡρώδης δὲ πᾶσι τοῖς ἔξωθεν πιθανῶς ἀπεσκευάζετο , μὴ μετὰ προνοίας γενέσθαι τῷ παιδὶ τὸν θάνατον , οὐχ ὅσα πρὸς πένθος ἐπιτηδεύων μόνον , ἀλλὰ καὶ δάκρυσι χρώμενος καὶ σύγχυσιν τῆς ψυχῆς ἐμφαίνων ἀληθινήν , τάχα μὲν καὶ τοῦ πάθους ἀπονικῶντος αὐτὸν ἐν ὄψει τῆς τε ὥρας καὶ τοῦ κάλλους , εἰ καὶ πρὸς ἀσφάλειαν ὁ θάνατος τοῦ παιδὸς ἐνομίζετο , δῆλον δʼ ὡς ἀπολογίαν αὐτὰ πραγματευόμενος .
Lemmas: ἐκεῖνος μέν ἐγκρατής φέρω ὁ ὑποψία . Ἡρώδης δέ πᾶς ὁ ἔξωθεν πιθανός ἀποσκευάζω , μή μετά πρόνοια γίγνομαι ὁ παῖς ὁ θάνατος , οὐ ὅσος πρός πένθος ἐπιτηδεύω μόνος , ἀλλά καί δάκρυον χράω καί σύγχυσις ὁ ψυχή ἐμφαίνω ἀληθινός , τάχα μέν καί ὁ πάθος ἀπονικάω αὐτός ἐν ὄψις ὁ τε ὥρα καί ὁ κάλλος , εἰ καί πρός ἀσφάλεια ὁ θάνατος ὁ παῖς νομίζω , δῆλος δέ ὡς ἀπολογία αὐτός πραγματεύομαι .
flavius-josephus.antiquitates-judaicae 15.61
τά γε μὴν εἰς τὴν πολυτέλειαν τῆς ἐκφορᾶς καὶ μᾶλλον ἐπεδείξατο , πολλὴν μὲν τὴν παρασκευὴν περί τε τὰς θήκας καὶ τὸ πλῆθος τῶν θυμιαμάτων ποιησάμενος , πολὺν δὲ συγκαταθάπτων κόσμον , ὡς ἐκπλῆξαι τὸ λυπηρὸν τῆς ἐν ταῖς γυναιξὶν ἀλγηδόνος καὶ παραμυθήσασθαι τούτῳ τῷ μέρει .
Lemmas: ὁ γε μήν εἰς ὁ πολυτέλεια ὁ ἐκφορά καί μάλα ἐπιδείκνυμι , πολύς μέν ὁ παρασκευή περί τε ὁ θήκη καί ὁ πλῆθος ὁ θυμίαμα ποιέω , πολύς δέ συγκαταθάπτω κόσμος , ὡς ἐκπλήσσω ὁ λυπηρός ὁ ἐν ὁ γυνή ἀλγηδών καί παραμυθέομαι οὗτος ὁ μέρος .
flavius-josephus.antiquitates-judaicae 15.62
Τὴν δʼ Ἀλεξάνδραν ἥττησε μὲν οὐδὲν τῶν τοιούτων , ἀεὶ δὲ καὶ μᾶλλον ἡ μνήμη τοῦ κακοῦ παρέχουσα τὴν ὀδύνην ὀδυρτικὴν ἐποίει καὶ φιλόνεικον , καὶ γράφει τὴν ἐπιβουλὴν Ἡρώδου τῇ Κλεοπάτρᾳ καὶ τὴν ἀπώλειαν τοῦ παιδός .
Lemmas: ὁ δέ Ἀλεξάνδρη ἡσσάομαι μέν οὐδείς ὁ τοιοῦτος , ἀεί δέ καί μάλα ὁ μνήμη ὁ κακός παρέχω ὁ ὀδύνη ὀδυρτικός ποιέω καί φιλόνικος , καί γράφω ὁ ἐπιβουλή Ἡρώδης ὁ Κλεοπάτρη καί ὁ ἀπώλεια ὁ παῖς .
flavius-josephus.antiquitates-judaicae 15.63
ἡ δὲ καὶ πάλαι σπεύδουσα προσαρκέσαι δεομένῃ καὶ τὰς ἀτυχίας οἰκτείρουσα τῆς Ἀλεξάνδρας αὐτῆς ἐποιεῖτο τὸ πᾶν πρᾶγμα καὶ Ἀντώνιον οὐκ ἀνίει τίσασθαι τὸν φόνον τοῦ παιδὸς παροξύνουσα · οὐ γὰρ ἄξιον Ἡρώδην διʼ αὐτοῦ καταστάντα βασιλέα τῆς οὐδὲν προσηκούσης ἀρχῆς εἰς τοὺς ὄντως βασιλεῖς τοιαύτας ἐπιδείκνυσθαι παρανομίας .
Lemmas: ὁ δέ καί πάλαι σπεύδω προσαρκέω δέω καί ὁ ἀτυχία οἰκτίρω ὁ Ἀλεξάνδρη αὐτός ποιέω ὁ πᾶς πρᾶγμα καί Ἀντώνιος οὐ ἀνίημι τίνω ὁ φόνος ὁ παῖς παροξύνω · οὐ γάρ ἄξιος Ἡρώδης διά αὐτός καθίστημι βασιλεύς ὁ οὐδείς προσήκω ἀρχή εἰς ὁ ὄντως βασιλεύς τοιοῦτος ἐπιδείκνυμι παρανομία .
flavius-josephus.antiquitates-judaicae 15.64
τούτοις ἀναπειθόμενος Ἀντώνιος ὡς ἐπὶ Λαοδικείας ἐστάλη , πέμπει κελεύων Ἡρώδην ἐλθόντα τῶν εἰς Ἀριστόβουλον ἀπολύσασθαι · πεπρᾶχθαι γὰρ οὐκ ὀρθῶς τὴν ἐπιβουλήν , εἰ διʼ αὐτοῦ γέγονεν .
Lemmas: οὗτος ἀναπείθω Ἀντώνιος ὡς ἐπί Λαοδίκεια στέλλω , πέμπω κελεύω Ἡρώδης ἔρχομαι ὁ εἰς Ἀριστόβουλος ἀπολύω · πράσσω γάρ οὐ ὀρθός ὁ ἐπιβουλή , εἰ διά αὐτός γίγνομαι .
flavius-josephus.antiquitates-judaicae 15.65
ὁ δὲ τήν τε αἰτίαν δεδοικὼς καὶ τὴν Κλεοπάτρας δυσμένειαν , ὡς οὐκ ἀνῆκεν ἐξεργαζομένη κακῶς αὐτῷ τὸν Ἀντώνιον ἔχειν , ἔγνω μὲν ὑπακούειν , οὐδὲ γὰρ ἄλλο τι πράττειν ἐνῆν , καταλιπὼν δὲ τὸν θεῖον αὐτοῦ Ἰώσηπον ἐπίτροπον τῆς ἀρχῆς καὶ τῶν ἐκεῖ πραγμάτων ἐνετείλατο λεληθότως , εἰ πάθοι τι παρʼ Ἀντωνίῳ , παραχρῆμα καὶ τὴν Μαριάμμην ἀνελεῖν ·
Lemmas: ὁ δέ ὁ τε αἰτία δείδω καί ὁ Κλεοπάτρη δυσμένεια , ὡς οὐ ἀνίημι ἐξεργάζομαι κακός αὐτός ὁ Ἀντώνιος ἔχω , γιγνώσκω μέν ὑπακούω , οὐδέ γάρ ἄλλος τις πράσσω ἔνειμι , καταλείπω δέ ὁ θεῖος αὐτός Ἰώσηπος ἐπίτροπος ὁ ἀρχή καί ὁ ἐκεῖ πρᾶγμα ἐντέλλω λεληθότως , εἰ πάσχω τις παρά Ἀντώνιος , παραχρῆμα καί ὁ Μαριάμμη ἀναιρέω ·
flavius-josephus.antiquitates-judaicae 15.66
αὐτός τε γὰρ ἔχειν φιλοστόργως πρὸς τὴν γυναῖκα καὶ δεδοικέναι τὴν ὕβριν , εἰ καὶ τεθνηκότος ἐκείνη κατʼ εὐμορφίαν ἄλλῳ τινὶ σπουδάζοιτο .
Lemmas: αὐτός τε γάρ ἔχω φιλόστοργος πρός ὁ γυνή καί δείδω ὁ ὕβρις , εἰ καί θνῄσκω ἐκεῖνος κατά εὐμορφία ἄλλος τις σπουδάζω .
flavius-josephus.antiquitates-judaicae 15.67
τὸ δὲ σύμπαν ἐνέφαινεν ὁρμὴν Ἀντωνίου περὶ τὴν ἄνθρωπον , ὅτι καὶ πάλαι παρακηκοὼς ὑπὲρ τῆς εὐμορφίας ἐτύγχανεν . Ἡρώδης μὲν ἐπιστείλας ταῦτα καὶ τὰς ἐλπίδας οὐκ ἀσφαλεῖς ἔχων ὑπὲρ τῶν ὅλων ἀπῄει πρὸς Ἀντώνιον .
Lemmas: ὁ δέ σύμπας ἐμφαίνω ὁρμή Ἀντώνιος περί ὁ ἄνθρωπος , ὅτι καί πάλαι παρακούω ὑπέρ ὁ εὐμορφία τυγχάνω . Ἡρώδης μέν ἐπιστέλλω οὗτος καί ὁ ἐλπίς οὐ ἀσφαλής ἔχω ὑπέρ ὁ ὅλος ἀπέρχομαι πρός Ἀντώνιος .
flavius-josephus.antiquitates-judaicae 15.68
Ὁ δὲ Ἰώσηπος ἐπὶ τῆς διοικήσεως ὢν τῶν ἐν τῇ βασιλείᾳ πραγμάτων καὶ διὰ τοῦτο συνεχὲς ἐντυγχάνων τῇ Μαριάμμῃ περί τε τὰς πραγματείας καὶ τιμῆς ἕνεκεν , ἣν ἔδει βασιλευούσῃ παρʼ αὐτοῦ γενέσθαι , καθίει συνεχεῖς ὁμιλίας ὑπὲρ τῆς Ἡρώδου πρὸς αὐτὴν εὐνοίας καὶ φιλοστοργίας .
Lemmas: ὁ δέ Ἰώσηπος ἐπί ὁ διοίκησις εἰμί ὁ ἐν ὁ βασιλεία πρᾶγμα καί διά οὗτος συνεχής ἐντυγχάνω ὁ Μαριάμμη περί τε ὁ πραγματεία καί τιμή ἕνεκα , ὅς δέω βασιλεύω παρά αὐτός γίγνομαι , καθίημι συνεχής ὁμιλία ὑπέρ ὁ Ἡρώδης πρός αὐτός εὔνοια καί φιλοστοργία .
flavius-josephus.antiquitates-judaicae 15.69
ἐξειρωνευομένων δὲ γυναικείως τοὺς λόγους καὶ μάλιστα τῆς Ἀλεξάνδρας , ὑπερεσπουδακὼς ὁ Ἰώσηπος ἐπιδεῖξαι τὴν διάνοιαν τοῦ βασιλέως προήχθη καὶ τὰ περὶ τὴν ἐντολὴν εἰπεῖν , πίστιν αὐτὰ ποιούμενος ὡς οὐδὲ χωρὶς ἐκείνης ζῆν δύναται κἂν εἰ πάσχοι δεινόν τι οὐκ ἀξιοῦντος οὐδὲ θανάτῳ διεζεῦχθαι .
Lemmas: ἐξειρωνεύομαι δέ γυναικεῖος ὁ λόγος καί μάλα ὁ Ἀλεξάνδρη , ὑπερσπουδάζω ὁ Ἰώσηπος ἐπιδείκνυμι ὁ διάνοια ὁ βασιλεύς προάγω καί ὁ περί ὁ ἐντολή λέγω , πίστις αὐτός ποιέω ὡς οὐδέ χωρίς ἐκεῖνος ζάω δύναμαι ἄν εἰ πάσχω δεινός τις οὐ ἀξιόω οὐδέ θάνατος διαζεύγνυμαι .
flavius-josephus.antiquitates-judaicae 15.70
ταῦτα μὲν Ἰώσηπος . αἱ δὲ γυναῖκες , ὡς εἰκός , οὐ τὸ φιλόστοργον τῆς περὶ τὸν Ἡρώδην διαθέσεως , τὸ δὲ χαλεπόν , εἰ μηδʼ ἀποθνήσκοντος ὑστερήσειεν ἀπωλείας καὶ θανάτου τυραννικοῦ , προλαμβάνουσαι χαλεπὴν τὴν ὑπόνοιαν τοῦ ῥηθέντος εἶχον .
Lemmas: οὗτος μέν Ἰώσηπος . ὁ δέ γυνή , ὡς ἔοικα , οὐ ὁ φιλόστοργος ὁ περί ὁ Ἡρώδης διάθεσις , ὁ δέ χαλεπός , εἰ μηδέ ἀποθνῄσκω ὑστερέω ἀπώλεια καί θάνατος τυραννικός , προλαμβάνω χαλεπός ὁ ὑπόνοια ὁ λέγω ἔχω .
flavius-josephus.antiquitates-judaicae 15.71
Ἐν δὲ τούτῳ καὶ λόγος ἐγένετο κατὰ τὴν πόλιν τῶν Ἱεροσολυμιτῶν παρὰ τῶν ἐν ἔχθει τὸν Ἡρώδην ἐχόντων , ὡς Ἀντώνιος αἰκισάμενος αὐτὸν ἀποκτείνειεν . ἡ δὲ φήμη πάντας μὲν ἐτάραξεν , ὡς εἰκός , τοὺς περὶ τὸ βασίλειον , μάλιστα δὲ καὶ τὰς γυναῖκας .
Lemmas: ἐν δέ οὗτος καί λόγος γίγνομαι κατά ὁ πόλις ὁ Ἱεροσολυμίτης παρά ὁ ἐν ἔχθος ὁ Ἡρώδης ἔχω , ὡς Ἀντώνιος αἰκίζω αὐτός ἀποκτείνω . ὁ δέ φήμη πᾶς μέν ταράσσω , ὡς ἔοικα , ὁ περί ὁ βασίλειον , μάλα δέ καί ὁ γυνή .
flavius-josephus.antiquitates-judaicae 15.72
Ἀλεξάνδρα δὲ καὶ τὸν Ἰώσηπον ἀναπείθει τῶν βασιλείων ἐξελθόντα σὺν αὐταῖς προσφυγεῖν τοῖς σημείοις τοῦ Ῥωμαϊκοῦ τάγματος , ὃ τότε περὶ τὴν πόλιν ἐπὶ φρουρᾷ τῆς βασιλείας ἐστρατοπέδευεν ἡγουμένου υἱοῦ ἰούδα ·
Lemmas: Ἀλεξάνδρη δέ καί ὁ Ἰώσηπος ἀναπείθω ὁ βασίλειον ἐξέρχομαι σύν αὐτός προσφεύγω ὁ σημεῖον ὁ Ῥωμαῖος τάγμα , ὅς τότε περί ὁ πόλις ἐπί φρουρά ὁ βασιλεία ἐνστρατοπεδεύω ἡγέομαι υἱός ἰούδας ·
flavius-josephus.antiquitates-judaicae 15.73
διὰ γὰρ τοῦτο πρῶτον μέν , εἰ καί τις ἀπαντήσειεν ταραχὴ περὶ τὴν αὐλήν , ἐν ἀσφαλεστέρῳ διάξειν αὐτοὶ Ῥωμαίους εὐμενεῖς ἔχοντες · ἔπειτα καὶ τεύξεσθαι παντὸς ἠλπικέναι τὴν Μαριάμμην Ἀντωνίου θεασαμένου , διʼ οὗ καὶ τὴν ἀρχὴν ἀναλήψεσθαι καὶ μηδενὸς ὑστερήσειν ὧν εἰκὸς τοῖς ἐν εὐγενείᾳ βασιλικῇ γεγονόσιν .
Lemmas: διά γάρ οὗτος πρῶτος μέν , εἰ καί τις ἀπαντάω ταραχή περί ὁ αὐλή , ἐν ἀσφαλής διάγω αὐτός Ῥωμαῖος εὐμενής ἔχω · ἔπειτα καί τυγχάνω πᾶς ἐλπίζω ὁ Μαριάμμη Ἀντώνιος θεάομαι , διά ὅς καί ὁ ἀρχή ἀναλαμβάνω καί μηδείς ὑστερέω ὅς ἔοικα ὁ ἐν εὐγένεια βασιλικός γίγνομαι .
flavius-josephus.antiquitates-judaicae 15.74
Ἐπὶ τούτων δὲ τῶν λογισμῶν τετυχηκόσιν αὐτοῖς γράμματα παρʼ Ἡρώδου περὶ τῶν ὅλων ἀφίκετο τῆς φήμης ἐναντία καὶ τῶν προλαληθέντων .
Lemmas: ἐπί οὗτος δέ ὁ λογισμός τυγχάνω αὐτός γράμμα παρά Ἡρώδης περί ὁ ὅλος ἀφικνέομαι ὁ φήμη ἐναντίος καί ὁ προλαλέω .
flavius-josephus.antiquitates-judaicae 15.75
ἐπειδὴ γὰρ ἐγένετο παρʼ Ἀντωνίῳ , ταχὺ μὲν αὐτὸν ἀνεκτήσατο τοῖς δώροις ἃ φέρων ἧκεν ἐκ τῶν Ἱεροσολύμων , ταχὺ δὲ ταῖς ὁμιλίαις παρεστήσατο χαλεπῶς ἔχειν εἰς αὐτόν , οἵ τε τῆς Κλεοπάτρας λόγοι πρὸς τὴν ἐξ ἐκείνου θεραπείαν ἧττον ἠδυνήθησαν ·
Lemmas: ἐπειδή γάρ γίγνομαι παρά Ἀντώνιος , ταχύς μέν αὐτός ἀνακτάομαι ὁ δῶρον ὅς φέρω ἥκω ἐκ ὁ Ἱεροσόλυμα , ταχύς δέ ὁ ὁμιλία παρίστημι χαλεπός ἔχω εἰς αὐτός , ὁ τε ὁ Κλεοπάτρη λόγος πρός ὁ ἐκ ἐκεῖνος θεραπεία ἥσσων δύναμαι ·
flavius-josephus.antiquitates-judaicae 15.76
οὐ γὰρ ἔφη καλῶς ἔχειν Ἀντώνιος βασιλέα περὶ τῶν κατὰ τὴν ἀρχὴν γεγενημένων εὐθύνας ἀπαιτεῖν · οὕτως γὰρ ἂν οὐδὲ βασιλεὺς εἴη · δόντας δὲ τὴν τιμὴν καὶ τῆς ἐξουσίας καταξιώσαντας ἐᾶν αὐτῇ χρῆσθαι . τὸ δʼ αὐτὸ καὶ τῇ Κλεοπάτρᾳ μὴ πολυπραγμονεῖσθαι τὰ περὶ τὰς ἀρχὰς συμφέρειν .
Lemmas: οὐ γάρ φημί καλός ἔχω Ἀντώνιος βασιλεύς περί ὁ κατά ὁ ἀρχή γίγνομαι εὔθυνα ἀπαιτέω · οὕτως γάρ ἄν οὐδέ βασιλεύς εἰμί · δίδωμι δέ ὁ τιμή καί ὁ ἐξουσία καταξιόω ἐάω αὐτός χράω . ὁ δέ αὐτός καί ὁ Κλεοπάτρη μή πολυπραγμονέω ὁ περί ὁ ἀρχή συμφέρω .
flavius-josephus.antiquitates-judaicae 15.77
ὑπὲρ τούτων Ἡρώδης ἔγραφεν καὶ τὰς ἄλλας διεξῄει τιμάς , ἃς ἔχοι παρʼ Ἀντωνίῳ συνθακῶν ἐν ταῖς διαγνώσεσιν καὶ συνεστιώμενος ἐφʼ ἑκάστης ἡμέρας , καὶ τούτων ὅπως τυγχάνοι χαλεπῆς εἰς τὰς διαβολὰς αὐτῷ τῆς Κλεοπάτρας οὔσης · πόθῳ γὰρ τῆς χώρας ἐξαιτουμένη τὴν βασιλείαν αὐτῇ προσγενέσθαι πάντα τρόπον ἐκποδὼν αὐτὸν ἐσπουδάκει ποιεῖσθαι .
Lemmas: ὑπέρ οὗτος Ἡρώδης γράφω καί ὁ ἄλλος διεξέρχομαι τιμή , ὅς ἔχω παρά Ἀντώνιος συνθακέω ἐν ὁ διάγνωσις καί συνεστιάω ἐπί ἕκαστος ἡμέρα , καί οὗτος ὅπως τυγχάνω χαλεπός εἰς ὁ διαβολή αὐτός ὁ Κλεοπάτρη εἰμί · πόθος γάρ ὁ χώρα ἐξαιτέω ὁ βασιλεία αὐτός προσγίγνομαι πᾶς τρόπος ἐκποδών αὐτός σπουδάζω ποιέω .
flavius-josephus.antiquitates-judaicae 15.78
δικαίου μέντοι τυγχάνων Ἀντωνίου μηδὲν ἔτι δυσχερὲς προσδοκᾶν , ἀλλὰ καὶ θᾶττον ἥξειν βεβαιοτέραν τὴν εὔνοιαν τὴν παρʼ αὐτοῦ προσειληφὼς τῇ βασιλείᾳ καὶ τοῖς πράγμασιν .
Lemmas: δίκαιος μέντοι τυγχάνω Ἀντώνιος μηδείς ἔτι δυσχερής προσδοκάω , ἀλλά καί ταχύς ἥκω βέβαιος ὁ εὔνοια ὁ παρά αὐτός προσλαμβάνω ὁ βασιλεία καί ὁ πρᾶγμα .
flavius-josephus.antiquitates-judaicae 15.79
καὶ τῇ Κλεοπάτρᾳ μηκέτι προσεῖναι τὴν ἐλπίδα τῆς πλεονεξίας Ἀντωνίου δόντος ἀνθʼ ὧν ἠξίου τὴν κοίλην Συρίαν καὶ διὰ τούτου παρηγορήσαντος ὁμοῦ καὶ ἀποσκευασαμένου τὰς ἐντεύξεις , ἃς ὑπὲρ τῆς Ἰουδαίας ἐποιεῖτο .
Lemmas: καί ὁ Κλεοπάτρη μηκέτι πρόσειμι ὁ ἐλπίς ὁ πλεονεξία Ἀντώνιος δίδωμι ἀντί ὅς ἀξιόω ὁ κοῖλος Συρία καί διά οὗτος παρηγορέω ὁμοῦ καί ἀποσκευάζω ὁ ἔντευξις , ὅς ὑπέρ ὁ Ἰουδαία ποιέω .
flavius-josephus.antiquitates-judaicae 15.80
Τούτων τῶν γραμμάτων ἀπενεχθέντων ἐπαύσαντο μὲν ἐκείνης τῆς ὁρμῆς , ἣν ὡς ἀπολωλότος εἶχον καταφυγεῖν ἐπὶ τοὺς Ῥωμαίους , οὐ μὴν ἔλαθεν αὐτῶν ἡ προαίρεσις , ἀλλʼ ἐπεὶ παραπέμψας ὁ βασιλεὺς Ἀντώνιον ἐπὶ Πάρθους εἰς τὴν Ἰουδαίαν ὑπέστρεψεν , εὐθὺς μὲν ἥ τε ἀδελφὴ Σαλώμη καὶ ἡ μήτηρ αὐτῷ τὴν διάνοιαν ἣν ἔσχον οἱ περὶ τὴν Ἀλεξάνδραν ἀπεσήμηναν ,
Lemmas: οὗτος ὁ γράμμα ἀποφέρω παύω μέν ἐκεῖνος ὁ ὁρμή , ὅς ὡς ἀπόλλυμι ἔχω καταφεύγω ἐπί ὁ Ῥωμαῖος , οὐ μήν λανθάνω αὐτός ὁ προαίρεσις , ἀλλά ἐπεί παραπέμπω ὁ βασιλεύς Ἀντώνιος ἐπί Πάρθοι εἰς ὁ Ἰουδαία ὑποστρέφω , εὐθύς μέν ὁ τε ἀδελφή Σαλώμη καί ὁ μήτηρ αὐτός ὁ διάνοια ὅς ἔχω ὁ περί ὁ Ἀλεξάνδρη ἀποσημαίνω ,
flavius-josephus.antiquitates-judaicae 15.81
ἡ δὲ Σαλώμη καὶ κατὰ τἀνδρὸς Ἰωσήπου λόγον εἶπεν τὸ ἐν διαβολῇ ποιοῦσα καὶ τῇ Μαριάμμῃ συγγενόμενον διατελεῖν . ἔλεγεν δὲ ταῦτα χαλεπῶς ἔχουσα πρὸς αὐτὴν ἐκ πλείονος , ὅτι κατὰ τὰς διαφορὰς φρονήματι χρωμένη μείζονι τὴν ἐκείνων ἐξωνείδιζεν δυσγένειαν .
Lemmas: ὁ δέ Σαλώμη καί κατά ἀνήρ Ἰώσηπος λόγος λέγω ὁ ἐν διαβολή ποιέω καί ὁ Μαριάμμη συγγίγνομαι διατελέω . λέγω δέ οὗτος χαλεπός ἔχω πρός αὐτός ἐκ πολύς , ὅτι κατά ὁ διαφορά φρόνημα χράω μέγας ὁ ἐκεῖνος ἐξονειδίζω δυσγένεια .
flavius-josephus.antiquitates-judaicae 15.82
Ἡρώδης δὲ θερμῶς ἀεὶ καὶ ἐρωτικῶς πρὸς τὴν Μαριάμμην ἔχων εὐθὺς ἐξετετάρακτο καὶ τὴν ζηλοτυπίαν οὐκ ἔφερεν , ἐπικρατούμενος δʼ ἀεὶ τοῦ μὴ προπετές τι ποιῆσαι διὰ τὸν ἔρωτα , συντόνῳ τῷ πάθει καὶ τῷ ζήλῳ παρωξυμμένος ἰδίᾳ τὴν Μαριάμμην ἀνέκρινεν ὑπὲρ τῶν πρὸς τὸν Ἰώσηπον .
Lemmas: Ἡρώδης δέ θερμός ἀεί καί ἐρωτικός πρός ὁ Μαριάμμη ἔχω εὐθύς ἐκταράσσω καί ὁ ζηλοτυπία οὐ φέρω , ἐπικρατέω δέ ἀεί ὁ μή προπετής τις ποιέω διά ὁ ἔρως , σύντονος ὁ πάθος καί ὁ ζῆλος παροξύνω ἴδιος ὁ Μαριάμμη ἀνακρίνω ὑπέρ ὁ πρός ὁ Ἰώσηπος .
flavius-josephus.antiquitates-judaicae 15.83
ἀπομνυμένης δʼ ἐκείνης καὶ πάνθʼ ὅσα τῇ μηδὲν ἁμαρτούσῃ προσῆν εἰς ἀπολογίαν καταλογιζομένης , ἀνεπείθετο κατὰ μικρὸν ὁ βασιλεὺς καὶ μετέβαινεν ἐκ τῆς ὀργῆς ἡττώμενος τῆς περὶ τὴν γυναῖκα φιλοστοργίας , ὡς ἀπολογεῖσθαι περὶ ὧν ἔδοξεν ἀκούσας πεπιστευκέναι καὶ περὶ τῆς κοσμιότητος αὐτῇ πολλὴν ὁμολογεῖν χάριν .
Lemmas: ἀπόμνυμι δέ ἐκεῖνος καί πᾶς ὅσος ὁ μηδείς ἁμαρτάνω πρόσειμι εἰς ἀπολογία καταλογίζομαι , ἀναπείθω κατά μικρός ὁ βασιλεύς καί μεταβαίνω ἐκ ὁ ὀργή ἡσσάομαι ὁ περί ὁ γυνή φιλοστοργία , ὡς ἀπολογέομαι περί ὅς δοκέω ἀκούω πιστεύω καί περί ὁ κοσμιότης αὐτός πολύς ὁμολογέω χάρις .
flavius-josephus.antiquitates-judaicae 15.84
αὐτός τε ὅπως ἔχοι στοργῆς καὶ εὐνοίας πρὸς αὐτὴν ἀνωμολογεῖτο καὶ τέλος , ὡς ἐν τοῖς ἐρωτικοῖς φιλεῖ , προύπιπτον εἰς δάκρυα μετὰ πολλῆς σπουδῆς ἐμπεφυκότες ἀλλήλοις .
Lemmas: αὐτός τε ὅπως ἔχω στοργή καί εὔνοια πρός αὐτός ἀνομολογέομαι καί τέλος , ὡς ἐν ὁ ἐρωτικός φιλέω , προπίπτω εἰς δάκρυον μετά πολύς σπουδή ἐμφύω ἀλλήλων .
flavius-josephus.antiquitates-judaicae 15.85
ἀεὶ δὲ καὶ μᾶλλον τοῦ βασιλέως πιστουμένου τὴν αὐτοῦ διάθεσιν οὐ φιλοῦντος , εἶπεν ἡ Μαριάμμη , τὸ κατὰ τὴν ἐντολήν , εἰ πάσχοι τι χαλεπὸν ὑπʼ Ἀντωνίου , κἀμὲ συναπολέσθαι τὴν οὐδενὸς αἰτίαν .
Lemmas: ἀεί δέ καί μάλα ὁ βασιλεύς πιστόω ὁ αὐτός διάθεσις οὐ φιλέω , λέγω ὁ Μαριάμμη , ὁ κατά ὁ ἐντολή , εἰ πάσχω τις χαλεπός ὑπό Ἀντώνιος , ἐγώ συναπόλλυμι ὁ οὐδείς αἰτία .
flavius-josephus.antiquitates-judaicae 15.86
τούτου προπεσόντος τοῦ λόγου περιπαθήσας ὁ βασιλεὺς εὐθὺς μὲν ἐκ τῶν χειρῶν αὐτὴν ἀφῆκεν , ἐβόα δὲ καὶ τῶν αὐτὸς ἑαυτοῦ τριχῶν ἐδράττετο , περιφανὲς φώριον ἔχειν τῆς τοῦ Ἰωσήπου πρὸς αὐτὴν κοινωνίας λέγων ·
Lemmas: οὗτος προπίπτω ὁ λόγος περιπαθέω ὁ βασιλεύς εὐθύς μέν ἐκ ὁ χείρ αὐτός ἀφίημι , βοάω δέ καί ὁ αὐτός ἑαυτοῦ θρίξ δράσσομαι , περιφανής φώριον ἔχω ὁ ὁ Ἰώσηπος πρός αὐτός κοινωνία λέγω ·
flavius-josephus.antiquitates-judaicae 15.87
οὐ γὰρ ἂν ἐξειπεῖν ἃ κατʼ ἰδίαν ἤκουσεν μὴ μεγάλης αὐτοῖς πίστεως ἐγγενομένης . οὕτως δʼ ἔχων ὀλίγου μὲν ἀπέκτεινε τὴν γυναῖκα , νικώμενος δὲ τῷ πρὸς αὐτὴν ἔρωτι ταύτης μὲν τῆς ὁρμῆς ἐκράτησεν ἑαυτοῦ διακαρτερήσας ὀδυνηρῶς καὶ δυσχερῶς , τὸν μέντοι Ἰώσηπον οὐδʼ εἰς ὄψιν ἐλθόντα διαχρήσασθαι προσέταξεν καὶ τὴν Ἀλεξάνδραν ὡς ἁπάντων παραιτίαν δήσας ἐφύλαττεν .
Lemmas: οὐ γάρ ἄν ἐκλέγω ὅς κατά ἴδιος ἀκούω μή μέγας αὐτός πίστις ἐγγίγνομαι . οὕτως δέ ἔχω ὀλίγος μέν ἀποκτείνω ὁ γυνή , νικάω δέ ὁ πρός αὐτός ἔρως οὗτος μέν ὁ ὁρμή κρατέω ἑαυτοῦ διακαρτερέω ὀδυνηρός καί δυσχερής , ὁ μέντοι Ἰώσηπος οὐδέ εἰς ὄψις ἔρχομαι διαχράομαι προστάσσω καί ὁ Ἀλεξάνδρη ὡς ἅπας παραιτητής δέω φυλάσσω .
flavius-josephus.antiquitates-judaicae 15.88
Ἐν δὲ τούτῳ καὶ τὰ περὶ τὴν Συρίαν ταραχὰς εἶχεν οὐκ ἀνιείσης τῆς Κλεοπάτρας τὸν Ἀντώνιον μὴ πᾶσιν ἐπιχειρεῖν · ἔπειθεν γὰρ ἀφαιρούμενον ἑκάστων τὰς δυναστείας αὐτῇ διδόναι καὶ πλεῖστον ἴσχυεν ἐκ τῆς ἐκείνου πρὸς αὐτὴν ἐπιθυμίας .
Lemmas: ἐν δέ οὗτος καί ὁ περί ὁ Συρία ταραχή ἔχω οὐ ἀνίημι ὁ Κλεοπάτρη ὁ Ἀντώνιος μή πᾶς ἐπιχειρέω · πείθω γάρ ἀφαιρέω ἕκαστος ὁ δυναστεία αὐτός δίδωμι καί πολύς ἰσχύω ἐκ ὁ ἐκεῖνος πρός αὐτός ἐπιθυμία .
flavius-josephus.antiquitates-judaicae 15.89
φύσει δὲ πλεονεξίᾳ χαίρουσα παρανομίας οὐδὲν ἔλιπεν , τὸν μὲν ἀδελφόν , ᾧ τὴν βασιλείαν ᾔδει γενησομένην , προανελοῦσα φαρμάκοις πεντεκαιδέκατον ἔτος ἔχοντα , τὴν δʼ ἀδελφὴν Ἀρσινόην ἱκετεύουσαν ἐν Ἐφέσῳ πρὸς τῷ τῆς Ἀρτέμιδος ἀποκτείνασα διʼ Ἀντωνίου ·
Lemmas: φύσις δέ πλεονεξία χαίρω παρανομία οὐδείς λείπω , ὁ μέν ἀδελφός , ὅς ὁ βασιλεία οἶδα γίγνομαι , προαναιρέω φάρμακον πεντεκαιδέκατος ἔτος ἔχω , ὁ δέ ἀδελφή Ἀρσινόη ἱκετεύω ἐν Ἔφεσος πρός ὁ ὁ Ἄρτεμις ἀποκτείνω διά Ἀντώνιος ·
flavius-josephus.antiquitates-judaicae 15.90
χρημάτων μὲν γὰρ εἵνεκεν , εἴ που μόνον ἐλπισθείη , καὶ ναοὶ καὶ τάφοι παρενομήθησαν , οὔθʼ ἱεροῦ τινος οὕτως ἀσύλου δόξαντος , ὡς μὴ περιαιρεθῆναι τὸν ἐν αὐτῷ κόσμον , οὔτε βεβήλου μὴ πᾶν ὁτιοῦν τῶν ἀπηγορευμένων παθόντος , εἰ μέλλοι μόνον εἰς εὐπορίαν τῇ τῆς ἀδικούσης πλεονεξίᾳ .
Lemmas: χρῆμα μέν γάρ ἕνεκα , εἰ που μόνος ἐλπίζω , καί ναός καί τάφος παρανομέω , οὔτε ἱερός τις οὕτως ἄσυλος δοκέω , ὡς μή περιαιρέω ὁ ἐν αὐτός κόσμος , οὔτε βέβηλος μή πᾶς ὁστισοῦν ὁ ἀπαγορεύω πάσχω , εἰ μέλλω μόνος εἰς εὐπορία ὁ ὁ ἀδικέω πλεονεξία .
flavius-josephus.antiquitates-judaicae 15.91
τὸ δʼ ὅλον οὐδὲν αὔταρκες ἦν γυναικὶ καὶ πολυτελεῖ καὶ δουλευούσῃ ταῖς ἐπιθυμίαις , μὴ καὶ τὰ πάντα πρὸς τὴν ἐπίνοιαν ἐνδεῖν ὧν ἐσπουδάκει . διὰ ταῦτα καὶ τὸν Ἀντώνιον ἤπειγεν ἀεί τι τῶν ἄλλων ἀφαιρούμενον αὐτῇ χαρίζεσθαι , καὶ διαβᾶσα σὺν ἐκείνῳ τὴν Συρίαν ἐπενόει κτῆμα ποιήσασθαι .
Lemmas: ὁ δέ ὅλος οὐδείς αὐτάρκης εἰμί γυνή καί πολυτελής καί δουλεύω ὁ ἐπιθυμία , μή καί ὁ πᾶς πρός ὁ ἐπίνοια ἐνδέω ὅς σπουδάζω . διά οὗτος καί ὁ Ἀντώνιος ἐπείγω ἀεί τις ὁ ἄλλος ἀφαιρέω αὐτός χαρίζω , καί διαβαίνω σύν ἐκεῖνος ὁ Συρία ἐπινοέω κτῆμα ποιέω .
flavius-josephus.antiquitates-judaicae 15.92
Λυσανίαν μὲν οὖν τὸν Πτολεμαίου Πάρθους αἰτιασαμένη τοῖς πράγμασιν ἐπάγειν ἀποκτίννυσιν , ᾔτει δὲ παρʼ Ἀντωνίου τήν τε Ἰουδαίαν καὶ τὴν τῶν Ἀράβων ἀξιοῦσα τοὺς βασιλεύοντας αὐτῶν ἀφελέσθαι .
Lemmas: Λυσανίας μέν οὖν ὁ Πτολεμαῖος Πάρθοι αἰτιάομαι ὁ πρᾶγμα ἐπάγω ἀποκτίννμαι , αἰτέω δέ παρά Ἀντώνιος ὁ τε Ἰουδαία καί ὁ ὁ Ἄραψ ἀξιόω ὁ βασιλεύω αὐτός ἀφαιρέω .
flavius-josephus.antiquitates-judaicae 15.93
τῷ δʼ Ἀντωνίῳ τὸ μὲν ὅλον ἡττᾶσθαι συνέβαινεν τῆς γυναικός , ὡς μὴ μόνον ἐκ τῆς ὁμιλίας , ἀλλὰ καὶ φαρμάκοις δοκεῖν ὑπακούειν εἰς ὅ τι ἂν ἐκείνη θέλῃ , τὸ μέντοι περιφανὲς τῆς ἀδικίας ἐξεδυσώπει μὴ μέχρι τοσούτου κατήκοον γινόμενον ἐπὶ μεγίστοις ἁμαρτάνειν .
Lemmas: ὁ δέ Ἀντώνιος ὁ μέν ὅλος ἡσσάομαι συμβαίνω ὁ γυνή , ὡς μή μόνος ἐκ ὁ ὁμιλία , ἀλλά καί φάρμακον δοκέω ὑπακούω εἰς ὅς τις ἄν ἐκεῖνος ἐθέλω , ὁ μέντοι περιφανής ὁ ἀδικία ἐκδυσωπέω μή μέχρι τοσοῦτος κατήκοος γίγνομαι ἐπί μέγας ἁμαρτάνω .
flavius-josephus.antiquitates-judaicae 15.94
ἵνʼ οὖν μήτʼ ἀρνηθῇ παντάπασιν μήθʼ ὅσα προσέταττεν ἐκείνη διαπραξάμενος ἐκ φανεροῦ δόξῃ κακός , μέρη τῆς χώρας ἑκατέρου παρελόμενος τούτοις αὐτὴν ἐδωρήσατο .
Lemmas: ἵνα οὖν μήτε ἀρνέομαι παντάπασι μήτε ὅσος προστάσσω ἐκεῖνος διαπράσσω ἐκ φανερός δοκέω κακός , μέρος ὁ χώρα ἑκάτερος παραιρέω οὗτος αὐτός δωρέω .
flavius-josephus.antiquitates-judaicae 15.95
δίδωσιν δὲ καὶ τὰς ἐντὸς Ἐλευθέρου ποταμοῦ πόλεις ἄχρις Αἰγύπτου χωρὶς Τύρου καὶ Σιδῶνος , ἐκ προγόνων εἰδὼς ἐλευθέρας , πολλὰ λιπαρούσης αὐτῆς αὐτῇ δοθῆναι .
Lemmas: δίδωμι δέ καί ὁ ἐντός Ἐλεύθερος ποταμός πόλις ἄχρι Αἴγυπτος χωρίς Τύρος καί Σιδών , ἐκ πρόγονος οἶδα ἐλεύθερος , πολύς λιπαρέω αὐτός αὐτός δίδωμι .
flavius-josephus.antiquitates-judaicae 15.96
Τούτων ἡ Κλεοπάτρα τυχοῦσα καὶ παραπέμψασα μέχρις Εὐφράτου τὸν Ἀντώνιον ἐπʼ Ἀρμενίαν στρατευόμενον ἀνέστρεφεν καὶ γίνεται μὲν ἐν Ἀπαμείᾳ καὶ Δαμασκῷ , παρῆλθεν δὲ καὶ εἰς τὴν Ἰουδαίαν Ἡρώδου συντυχόντος αὐτῇ καὶ τῆς τε Ἀραβίας τὰ δοθέντα καὶ τὰς περὶ τὸν Ἱεριχοῦντα προσόδους μισθωσαμένου · φέρει δʼ ἡ χώρα τὸ βάλσαμον , ὃ τιμιώτατον τῶν ἐκεῖ καὶ παρὰ μόνοις φύεται , τόν τε φοίνικα πολὺν καὶ καλόν .
Lemmas: οὗτος ὁ Κλεοπάτρη τυγχάνω καί παραπέμπω μέχρι Εὐφράτης ὁ Ἀντώνιος ἐπί Ἀρμενία στρατεύω ἀναστρέφω καί γίγνομαι μέν ἐν Ἀπάμεια καί Δαμασκός , παρέρχομαι δέ καί εἰς ὁ Ἰουδαία Ἡρώδης συντυγχάνω αὐτός καί ὁ τε Ἀραβία ὁ δίδωμι καί ὁ περί ὁ Ἱεριχώ πρόσοδος μισθόω · φέρω δέ ὁ χώρα ὁ βάλσαμον , ὅς τίμιος ὁ ἐκεῖ καί παρά μόνος φύω , ὁ τε φοῖνιξ πολύς καί καλός .
flavius-josephus.antiquitates-judaicae 15.97
ἐν τούτοις οὖσα καὶ πλείονος αὐτῇ συνηθείας πρὸς τὸν Ἡρώδην γινομένης διεπείραζεν εἰς συνουσίαν ἐλθεῖν τῷ βασιλεῖ , φύσει μὲν ἀπαρακαλύπτως ταῖς ἐντεῦθεν ἡδοναῖς χρωμένη , τάχα δέ τι καὶ παθοῦσα πρὸς αὐτὸν ἐρωτικὸν ἢ καὶ τὸ πιθανώτερον ἀρχὴν ἐνέδρας τὴν ἐπʼ αὐτῇ γενησομένην ὕβριν ὑποκατασκευάζουσα · τὸ δὲ σύμπαν ἐξ ἐπιθυμίας ἡττῆσθαι διέφαινεν .
Lemmas: ἐν οὗτος εἰμί καί πολύς αὐτός συνήθεια πρός ὁ Ἡρώδης γίγνομαι διαπειράζω εἰς συνουσία ἔρχομαι ὁ βασιλεύς , φύσις μέν ἀπαρακάλυπτος ὁ ἐντεῦθεν ἡδονή χράω , τάχα δέ τις καί πάσχω πρός αὐτός ἐρωτικός ἤ καί ὁ πιθανός ἀρχή ἐνέδρα ὁ ἐπί αὐτός γίγνομαι ὕβρις ὑποκατασκευάζω · ὁ δέ σύμπας ἐκ ἐπιθυμία ἡσσάομαι διαφαίνω .
flavius-josephus.antiquitates-judaicae 15.98
Ἡρώδης δὲ καὶ πάλαι μὲν οὐκ εὔνους ἦν τῇ Κλεοπάτρᾳ χαλεπὴν εἰς ἅπαντας ἐπιστάμενος , τότε δὲ καὶ μισεῖν ἀξιῶν , εἰ διʼ ἀσέλγειαν εἰς τοῦτο πρόεισιν , καὶ φθῆναι τιμωρούμενος , εἰ ἐνεδρεύουσα τοιούτοις ἐγχειροίη , τοὺς μὲν λόγους αὐτῆς διεκρούσατο , βουλὴν δʼ ἐποιήσατο σὺν τοῖς φίλοις ὑποχείριον ἔχων ἀποκτεῖναι ·
Lemmas: Ἡρώδης δέ καί πάλαι μέν οὐ εὔνους εἰμί ὁ Κλεοπάτρη χαλεπός εἰς ἅπας ἐπίσταμαι , τότε δέ καί μισέω ἀξιόω , εἰ διά ἀσέλγεια εἰς οὗτος πρόειμι , καί φθάνω τιμωρέω , εἰ ἐνεδρεύω τοιοῦτος ἐγχειρέω , ὁ μέν λόγος αὐτός διακρούω , βουλή δέ ποιέω σύν ὁ φίλος ὑποχείριος ἔχω ἀποκτείνω ·
flavius-josephus.antiquitates-judaicae 15.99
πολλῶν γὰρ ἀπαλλάξειν κακῶν ἅπαντας οἷς ἐγένετό τε ἤδη χαλεπὴ καὶ προσεδοκᾶτο · τὸ δʼ αὐτὸ τοῦτο καὶ Ἀντωνίῳ λυσιτελήσειν οὐδʼ ἐκείνῳ πιστῆς ἐσομένης , εἴ τις αὐτὸν καιρὸς ἢ χρεία κατάσχοι τοιούτων δεησόμενον .
Lemmas: πολύς γάρ ἀπαλλάσσω κακός ἅπας ὅς γίγνομαι τε ἤδη χαλεπός καί προσδοκάω · ὁ δέ αὐτός οὗτος καί Ἀντώνιος λυσιτελέω οὐδέ ἐκεῖνος πιστός εἰμί , εἰ τις αὐτός καιρός ἤ χρεία κατέχω τοιοῦτος δέω .
flavius-josephus.antiquitates-judaicae 15.100
ταῦτα βουλευόμενον ἐκώλυον οἱ φίλοι , πρῶτον μὲν διδάσκοντες , ὡς οὐκ ἄξιον μείζω πράττοντα κινδύνων τὸν φανερώτατον ἀναλαμβάνειν , ἐγκείμενοι δὲ καὶ δεόμενοι μηδὲν ἐκ προπετείας ἐπιτηδεύειν ·
Lemmas: οὗτος βουλεύω κωλύω ὁ φίλος , πρῶτος μέν διδάσκω , ὡς οὐ ἄξιος μέγας πράσσω κίνδυνος ὁ φανερός ἀναλαμβάνω , ἔγκειμαι δέ καί δέω μηδείς ἐκ προπέτεια ἐπιτηδεύω ·
flavius-josephus.antiquitates-judaicae 15.101
οὐ γὰρ ἂν ἀνασχέσθαι τὸν Ἀντώνιον , οὐδʼ εἰ σφόδρα τις αὐτῷ τὸ συμφέρον στήσειε πρὸ τῶν ὀμμάτων · τόν τε γὰρ ἔρωτα μᾶλλον ὑπεκκαύσειν τὸ δοκεῖν βίᾳ καὶ κατʼ ἐπιβουλὴν αὐτῆς στέρεσθαι , μέτριον δὲ οὐδὲν εἰς τὴν ἀπολογίαν φανεῖσθαι , τοῦ μὲν ἐπιχειρήματος εἰς γυναῖκα γεγενημένου μέγιστον ἀξίωμα τῶν κατʼ ἐκεῖνον ἐσχηκυῖαν τὸν χρόνον , τῆς δʼ ὠφελείας , εἰ καὶ ταύτην τις οἰηθείη , σὺν αὐθαδείᾳ καὶ καταγνώσει τῆς ἐκείνου διαθέσεως φανουμένης .
Lemmas: οὐ γάρ ἄν ἀνέχω ὁ Ἀντώνιος , οὐδέ εἰ σφόδρα τις αὐτός ὁ συμφέρω ἵστημι πρό ὁ ὄμμα · ὁ τε γάρ ἔρως μάλα ὑπεκκαίω ὁ δοκέω βία καί κατά ἐπιβουλή αὐτός στέρομαι , μέτριος δέ οὐδείς εἰς ὁ ἀπολογία φαίνω , ὁ μέν ἐπιχείρημα εἰς γυνή γίγνομαι μέγας ἀξίωμα ὁ κατά ἐκεῖνος ἔχω ὁ χρόνος , ὁ δέ ὠφέλεια , εἰ καί οὗτος τις οἴομαι , σύν αὐθάδεια καί κατάγνωσις ὁ ἐκεῖνος διάθεσις φαίνω .
flavius-josephus.antiquitates-judaicae 15.102
ἐξ ὧν οὐκ ἄδηλον , ὡς μεγάλων καὶ ἀπαύστων κακῶν ἀναπλησθήσεται τὰ περὶ τὴν ἀρχὴν αὐτῷ καὶ τὸ γένος , ἐξὸν ἀποκρουσάμενον τὴν ἁμαρτίαν , εἰς ἣν ἐκείνη παρακαλεῖ , θέσθαι τὸν καιρὸν εὐσχημόνως .
Lemmas: ἐκ ὅς οὐ ἄδηλος , ὡς μέγας καί ἄπαυστος κακός ἀναπίμπλημι ὁ περί ὁ ἀρχή αὐτός καί ὁ γένος , ἔξεστι ἀποκρούω ὁ ἁμαρτία , εἰς ὅς ἐκεῖνος παρακαλέω , τίθημι ὁ καιρός εὐσχήμων .
flavius-josephus.antiquitates-judaicae 15.103
τοιαῦτα δεδιττόμενοι καὶ τὸ κινδυνῶδες ἐξ εἰκότος παραδηλοῦντες ἐπέσχον αὐτὸν τῆς ἐπιχειρήσεως . ὁ δὲ τὴν Κλεοπάτραν δωρεαῖς θεραπεύσας ἐπʼ Αἰγύπτου προύπεμψεν .
Lemmas: τοιοῦτος δειδίσσομαι καί ὁ κινδυνώδης ἐκ ἔοικα παραδηλόω ἐπέχω αὐτός ὁ ἐπιχείρησις . ὁ δέ ὁ Κλεοπάτρη δωρεά θεραπεύω ἐπί Αἴγυπτος προπέμπω .
flavius-josephus.antiquitates-judaicae 15.104
Ἀντώνιος δὲ τὴν Ἀρμενίαν λαβὼν Ἀρταβάζην τὸν Τιγράνου σὺν τοῖς παισὶν σατράπαις δέσμιον εἰς Αἴγυπτον ἀποπέμπει , δωρούμενος τούτοις τὴν Κλεοπάτραν καὶ τῷ παντὶ κόσμῳ τῆς βασιλείας , ὃν ἐξ αὐτῆς ἔλαβεν .
Lemmas: Ἀντώνιος δέ ὁ Ἀρμενία λαμβάνω Ἀρταβάζης ὁ Τιγράνης σύν ὁ παῖς σατράπης δέσμιος εἰς Αἴγυπτος ἀποπέμπω , δωρέω οὗτος ὁ Κλεοπάτρη καί ὁ πᾶς κόσμος ὁ βασιλεία , ὅς ἐκ αὐτός λαμβάνω .
flavius-josephus.antiquitates-judaicae 15.105
Ἀρμενίας δὲ ἐβασίλευσεν Ἀρταξίας ὁ πρεσβύτατος τῶν ἐκείνου παίδων διαδρὰς ἐν τῷ τότε . καὶ τοῦτον Ἀρχέλαος καὶ Νέρων Καῖσαρ ἐκβαλόντες Τιγράνην τὸν νεώτερον ἀδελφὸν ἐπὶ τὴν βασιλείαν κατήγαγον . ταῦτα μὲν οὖν ἐν ὑστέρῳ .
Lemmas: Ἀρμενία δέ βασιλεύω Ἀρταξίας ὁ πρέσβυς ὁ ἐκεῖνος παῖς διαδιδράσκω ἐν ὁ τότε . καί οὗτος Ἀρχέλαος καί Νέρων Καῖσαρ ἐκβάλλω Τιγράνης ὁ νέος ἀδελφός ἐπί ὁ βασιλεία κατάγω . οὗτος μέν οὖν ἐν ὕστερος .
flavius-josephus.antiquitates-judaicae 15.106
Περὶ δὲ τοὺς φόρους , οὓς ἔδει τελεῖν τῆς ὑπʼ Ἀντωνίου δοθείσης χώρας , ὁ μὲν Ἡρώδης δίκαιος ἦν οὐκ ἀσφαλὲς ἡγούμενος διδόναι τῇ Κλεοπάτρᾳ μίσους αἰτίαν .
Lemmas: περί δέ ὁ φόρος , ὅς δέω τελέω ὁ ὑπό Ἀντώνιος δίδωμι χώρα , ὁ μέν Ἡρώδης δίκαιος εἰμί οὐ ἀσφαλής ἡγέομαι δίδωμι ὁ Κλεοπάτρη μῖσος αἰτία .
flavius-josephus.antiquitates-judaicae 15.107
ὁ δʼ Ἄραψ Ἡρώδου τὴν φορὰν ἐπιδεξαμένου χρόνον μέν τινα παρεῖχεν ἐκείνῳ τὰ διακόσια τάλαντα , μετὰ ταῦτα δὲ κακοήθης ἦν καὶ βραδὺς εἰς τὰς ἀποδόσεις καὶ μόλις εἰ καὶ μέρη τινὰ διαλύσειεν οὐδὲ ταῦτα διδόναι δοκῶν ἀζημίως .
Lemmas: ὁ δέ Ἄραψ Ἡρώδης ὁ φορά ἐπιδέχομαι χρόνος μέν τις παρέχω ἐκεῖνος ὁ διακόσιοι τάλαντον , μετά οὗτος δέ κακοήθης εἰμί καί βραδύς εἰς ὁ ἀπόδοσις καί μόλις εἰ καί μέρος τις διαλύω οὐδέ οὗτος δίδωμι δοκέω ἀζήμιος .
flavius-josephus.antiquitates-judaicae 15.108
Ἡρώδης δὲ τοῦτον τὸν τρόπον ἀγνωμονοῦντος καὶ τὸ τελευταῖον οὐδὲν ἔτι τῶν δικαίων ποιεῖν ἐθέλοντος εἶχεν μὲν ὡς ἐπεξελευσόμενος , προθεσμίᾳ δὲ ἐχρήσατο τῷ Ῥωμαϊκῷ πολέμῳ .
Lemmas: Ἡρώδης δέ οὗτος ὁ τρόπος ἀγνωμονέω καί ὁ τελευταῖος οὐδείς ἔτι ὁ δίκαιος ποιέω ἐθέλω ἔχω μέν ὡς ἐπεξέρχομαι , προθεσμία δέ χράω ὁ Ῥωμαῖος πόλεμος .
flavius-josephus.antiquitates-judaicae 15.109
τῆς γὰρ ἐπʼ Ἀκτίῳ μάχης προσδοκωμένης , ἣν ἐπὶ τῆς ἑβδόμης καὶ ὀγδοηκοστῆς πρὸς ταῖς ἑκατὸν ὀλυμπιάδος συνέβη γενέσθαι , Καῖσαρ μὲν Ἀντωνίῳ περὶ τῶν ὅλων ἔμελλεν ἀγωνιεῖσθαι πραγμάτων , Ἡρώδης δὲ καὶ τῆς χώρας εὐβοτουμένης αὐτῷ πολὺν ἤδη χρόνον καὶ προσόδων καὶ δυνάμεως εὑρημένων , Ἀντωνίῳ συμμαχίαν κατέλεξεν ἐπιμελέστατα ταῖς παρασκευαῖς χρησάμενος .
Lemmas: ὁ γάρ ἐπί Ἄκτιον μάχη προσδοκάω , ὅς ἐπί ὁ ἕβδομος καί ὀγδοηκοστός πρός ὁ ἑκατόν ὀλυμπιάς συμβαίνω γίγνομαι , Καῖσαρ μέν Ἀντώνιος περί ὁ ὅλος μέλλω ἀγωνίζομαι πρᾶγμα , Ἡρώδης δέ καί ὁ χώρα εὐβοτέομαι αὐτός πολύς ἤδη χρόνος καί πρόσοδος καί δύναμις εὑρίσκω , Ἀντώνιος συμμαχία καταλέγω ἐπιμελής ὁ παρασκευή χράω .
flavius-josephus.antiquitates-judaicae 15.110
Ἀντώνιος δὲ τῆς μὲν ἐκείνου συμμαχίας οὐδὲν ἔφη δεῖσθαι , τὸν δὲ Ἄραβα , καὶ γὰρ ἀκηκόει παρʼ αὐτοῦ καὶ τῆς Κλεοπάτρας τὴν ἀπιστίαν , ἐπεξελθεῖν προσέταττεν . ἠξίου γὰρ ἡ Κλεοπάτρα ταῦτα λυσιτελεῖν αὐτῇ τὸν ἕτερον ὑπὸ θατέρου κακῶς πάσχειν ἡγουμένη .
Lemmas: Ἀντώνιος δέ ὁ μέν ἐκεῖνος συμμαχία οὐδείς φημί δέω , ὁ δέ Ἄραψ , καί γάρ ἀκούω παρά αὐτός καί ὁ Κλεοπάτρη ὁ ἀπιστία , ἐπεξέρχομαι προστάσσω . ἀξιόω γάρ ὁ Κλεοπάτρη οὗτος λυσιτελέω αὐτός ὁ ἕτερος ὑπό ἕτερος κακός πάσχω ἡγέομαι .
flavius-josephus.antiquitates-judaicae 15.111
τούτων αὐτῷ παρʼ Ἀντωνίου λεχθέντων ὑποστρέψας Ἡρώδης συνεῖχεν τὸ στρατιωτικὸν ὡς εὐθὺς εἰς τὴν Ἀραβίαν ἐμβαλῶν , καὶ παρασκευασθέντος ἱππικοῦ καὶ πεζῆς δυνάμεως εἰς Διόσπολιν ἀφικνεῖται τῶν Ἀράβων ἐκεῖ συναντώντων · οὐ γὰρ ἐλελήθει τὰ περὶ τὸν πόλεμον αὐτούς · καὶ μάχης καρτερᾶς γενομένης ἐκράτησαν οἱ Ἰουδαῖοι .
Lemmas: οὗτος αὐτός παρά Ἀντώνιος λέγω ὑποστρέφω Ἡρώδης συνέχω ὁ στρατιωτικός ὡς εὐθύς εἰς ὁ Ἀραβία ἐμβάλλω , καί παρασκευάζω ἱππικόν καί πεζός δύναμις εἰς Διόσπολις ἀφικνέομαι ὁ Ἄραψ ἐκεῖ συναντάω · οὐ γάρ λανθάνω ὁ περί ὁ πόλεμος αὐτός · καί μάχη καρτερός γίγνομαι κρατέω ὁ Ἰουδαῖος .
flavius-josephus.antiquitates-judaicae 15.112
μετὰ δὲ ταῦτα πολλὴ στρατιὰ τῶν Ἀράβων εἰς Κάνατα συνῄει · χωρία δʼ ἐστὶ ταῦτα τῆς κοίλης Συρίας · Ἡρώδης τε προπεπυσμένος ἧκεν ἄγων ἐπʼ αὐτοὺς τὸ πλεῖστον ἧς εἶχεν δυνάμεως , καὶ πλησιάσας ἐν καλῷ στρατοπεδεύεσθαι διεγνώκει χάρακά τε βαλόμενος ἐξ εὐκαίρου ταῖς μάχαις ἐπιχειρεῖν .
Lemmas: μετά δέ οὗτος πολύς στρατιά ὁ Ἄραψ εἰς Κάνης συνέρχομαι · χωρίον δέ εἰμί οὗτος ὁ κοῖλος Συρία · Ἡρώδης τε προπυνθάνομαι ἥκω ἄγω ἐπί αὐτός ὁ πολύς ὅς ἔχω δύναμις , καί πλησιάζω ἐν καλός στρατοπεδεύω διαγιγνώσκω χάραξ τε βάλλω ἐκ εὔκαιρος ὁ μάχη ἐπιχειρέω .
flavius-josephus.antiquitates-judaicae 15.113
ταῦτα δὲ αὐτοῦ διατάττοντος ἐβόα τὸ πλῆθος τῶν Ἰουδαίων παρελόμενον τῆς τριβῆς ἄγειν ἐπὶ τοὺς Ἄραβας · ὥρμητο δὲ καὶ τῷ συντετάχθαι πιστεύειν καλῶς καὶ ταῖς προθυμίαις ἄμεινον ἐχόντων ὅσοι τὴν πρώτην μάχην νενικήκεσαν οὐδʼ εἰς χεῖρας ἐλθεῖν ἐπιτρέψαντες τοῖς ἐναντίοις .
Lemmas: οὗτος δέ αὐτός διατάσσω βοάω ὁ πλῆθος ὁ Ἰουδαῖος παραιρέω ὁ τριβή ἄγω ἐπί ὁ Ἄραψ · ὁρμάω δέ καί ὁ συντάσσω πιστεύω καλός καί ὁ προθυμία ἀγαθός ἔχω ὅσος ὁ πρῶτος μάχη νικάω οὐδέ εἰς χείρ ἔρχομαι ἐπιτρέπω ὁ ἐναντίος .
flavius-josephus.antiquitates-judaicae 15.114
θορυβούντων οὖν καὶ πᾶσαν ἐπιδεικνυμένων σπουδὴν ἔγνω τῇ προθυμίᾳ τοῦ πλήθους ὁ βασιλεὺς ἀποχρήσασθαι , καὶ προειπών , ὡς οὐ λελείψεται τῆς ἐκείνων ἀρετῆς , πρῶτος ἐν τοῖς ὅπλοις ἡγήσατο πάντων κατʼ οἰκεῖα τέλη συνακολουθησάντων .
Lemmas: θορυβέω οὖν καί πᾶς ἐπιδείκνυμι σπουδή γιγνώσκω ὁ προθυμία ὁ πλῆθος ὁ βασιλεύς ἀποχράω , καί προλέγω , ὡς οὐ λείπω ὁ ἐκεῖνος ἀρετή , πρῶτος ἐν ὁ ὅπλον ἡγέομαι πᾶς κατά οἰκεῖος τέλος συνακολουθέω .
flavius-josephus.antiquitates-judaicae 15.115
ἔκπληξις δʼ εὐθὺς ἐμπίπτει τοῖς Ἄραψιν · ἀντιστάντες γὰρ εἰς ὀλίγον ὡς ἑώρων ἀμάχους ὄντας καὶ μεστοὺς φρονήματος , ἔφευγον οἱ πλείους ἐγκλίναντες κἂν διεφθάρησαν Ἀθηνίωνος μὴ κακώσαντος Ἡρώδην καὶ τοὺς Ἰουδαίους .
Lemmas: ἔκπληξις δέ εὐθύς ἐμπίπτω ὁ Ἄραψ · ἀνθίστημι γάρ εἰς ὀλίγος ὡς ὁράω ἄμαχος εἰμί καί μεστός φρόνημα , φεύγω ὁ πολύς ἐγκλίνω ἄν διαφθείρω Ἀθηνίων μή κακόω Ἡρώδης καί ὁ Ἰουδαῖος .
flavius-josephus.antiquitates-judaicae 15.116
οὗτος γὰρ ὢν στρατηγὸς μὲν Κλεοπάτρας ἐπὶ τῶν ἐκεῖ , διάφορος δὲ Ἡρώδῃ , τὸ μέλλον οὐκ ἀπαρασκεύως ἐσκόπει , δρασάντων μέν τι λαμπρὸν τῶν Ἀράβων ἐγνωκὼς ἡσυχίαν ἄγειν , ἡττωμένων δέ , ὃ καὶ συνέβη , τοῖς ἀπὸ τῆς χώρας συνεληλυθόσι τῶν οἰκείων παρεσκευασμένος ἐπιτίθεσθαι τοῖς Ἰουδαίοις .
Lemmas: οὗτος γάρ εἰμί στρατηγός μέν Κλεοπάτρη ἐπί ὁ ἐκεῖ , διάφορος δέ Ἡρώδης , ὁ μέλλω οὐ ἀπαράσκευος σκοπέω , δράω μέν τις λαμπρός ὁ Ἄραψ γιγνώσκω ἡσυχία ἄγω , ἡσσάομαι δέ , ὅς καί συμβαίνω , ὁ ἀπό ὁ χώρα συνέρχομαι ὁ οἰκεῖος παρασκευάζω ἐπιτίθημι ὁ Ἰουδαῖος .
flavius-josephus.antiquitates-judaicae 15.117
καὶ τότε κεκμηκόσι τε καὶ νικᾶν οἰομένοις ἀπροσδοκήτως ἐπιπεσὼν πολὺν ἐποίει φόνον · τάς τε γὰρ προθυμίας εἰς τοὺς ὁμολογουμένους ἐχθροὺς ἐκδαπανήσαντες οἱ Ἰουδαῖοι καὶ τῷ νικᾶν ἐπʼ ἀδείας χρώμενοι ταχὺ τῶν ἐπιχειρησάντων ἡττῶντο καὶ πολλὰς ἐλάμβανον πληγὰς ἐν χωρίοις ἀφίπποις καὶ πετρώδεσιν , ὧν πλείω τὴν ἐμπειρίαν εἶχον οἱ τὴν ἐπίθεσιν ποιησάμενοι .
Lemmas: καί τότε κάμνω τε καί νικάω οἴομαι ἀπροσδόκητος ἐπιπίπτω πολύς ποιέω φόνος · ὁ τε γάρ προθυμία εἰς ὁ ὁμολογέω ἐχθρός ἐκδαπανάω ὁ Ἰουδαῖος καί ὁ νικάω ἐπί ἄδεια χράω ταχύς ὁ ἐπιχειρέω ἡσσάομαι καί πολύς λαμβάνω πληγή ἐν χωρίον ἄφιππος καί πετρώδης , ὅς πολύς ὁ ἐμπειρία ἔχω ὁ ὁ ἐπίθεσις ποιέω .
flavius-josephus.antiquitates-judaicae 15.118
κακῶς δὲ πασχόντων οἵ τε Ἄραβες αὑτοὺς ἀνειλήφεσαν καὶ πάλιν ὑποστρέψαντες ἔκτεινον ἤδη τετραμμένους . ἐγένοντο δὲ παντοδαπαὶ κτιννυμένων ἀπώλειαι , καὶ τῶν διαπιπτόντων οὐ πολλοὶ συνέφευγον εἰς τὸ στρατόπεδον .
Lemmas: κακός δέ πάσχω ὁ τε Ἄραψ ἑαυτοῦ ἀναλαμβάνω καί πάλιν ὑποστρέφω κτείνω ἤδη τρέπω . γίγνομαι δέ παντοδαπός κτείνω ἀπώλεια , καί ὁ διαπίπτω οὐ πολύς συμφεύγω εἰς ὁ στρατόπεδον .
flavius-josephus.antiquitates-judaicae 15.119
ὁ δὲ βασιλεὺς Ἡρώδης ἀπεγνωκὼς τὰ κατὰ τὴν μάχην ἀφιππάζεται βοήθειαν ἄξων · οὐ μὴν ἔφθη καίπερ ἐσπουδακὼς ἐπαρκεῖν , ἀλλὰ τὸ μὲν στρατόπεδον ἥλω τῶν Ἰουδαίων , οἱ δʼ Ἄραβες οὐδὲ μετρίως εὐτυχήκεσαν ἐκ παραλόγου νίκην τε ἧς πλεῖστον ἀπεδέησαν ἀνειληφότες καὶ πολλὴν τῶν ἐναντίων ἀφῃρημένοι δύναμιν .
Lemmas: ὁ δέ βασιλεύς Ἡρώδης ἀπογιγνώσκω ὁ κατά ὁ μάχη ἀφιππάζομαι βοήθεια ἄγω · οὐ μήν φθάνω καίπερ σπουδάζω ἐπαρκέω , ἀλλά ὁ μέν στρατόπεδον ἁλίσκομαι ὁ Ἰουδαῖος , ὁ δέ Ἄραψ οὐδέ μέτριος εὐτυχέω ἐκ παράλογος νίκη τε ὅς πολύς ἀποδέω ἀναλαμβάνω καί πολύς ὁ ἐναντίος ἀφαιρέω δύναμις .
flavius-josephus.antiquitates-judaicae 15.120
τοὐντεῦθεν ὁ μὲν Ἡρώδης λῃστείαις ἐχρῆτο καὶ τὰ πολλὰ κατατρέχων τὴν τῶν Ἀράβων ἐκάκου ταῖς ἐπιδρομαῖς στρατοπεδευόμενος ἐπὶ τῶν ὅρων , καὶ τὸ μὲν σύμπαν ἐξίστατο κατὰ τοὐμφανὲς εἰς χεῖρας ἐλθεῖν , οὐκ ἀζήμιος δὲ γινόμενος τῇ συνεχείᾳ καὶ τῷ φιλοπόνῳ τῶν τε οἰκείων ἐπεμελεῖτο παντὶ τρόπῳ τὸ πταῖσμα διορθούμενος .
Lemmas: ἐντεῦθεν ὁ μέν Ἡρώδης λῃστεία χράω καί ὁ πολύς κατατρέχω ὁ ὁ Ἄραψ κακόω ὁ ἐπιδρομή στρατοπεδεύω ἐπί ὁ ὅρος , καί ὁ μέν σύμπας ἐξίστημι κατά ἐμφανής εἰς χείρ ἔρχομαι , οὐ ἀζήμιος δέ γίγνομαι ὁ συνέχεια καί ὁ φιλόπονος ὁ τε οἰκεῖος ἐπιμελέομαι πᾶς τρόπος ὁ πταῖσμα διορθόω .
flavius-josephus.antiquitates-judaicae 15.121
Ἐν τούτῳ καὶ τῆς ἐπʼ Ἀκτίῳ μάχης συνεσταμένης Καίσαρι πρὸς Ἀντώνιον ἑβδόμου δʼ ὄντος Ἡρώδῃ τῆς βασιλείας ἔτους σεισθεῖσα ἡ γῆ τῶν Ἰουδαίων , ὡς οὐκ ἄλλοτε ἐδόκει , τῶν ἐν τῇ χώρᾳ κτηνῶν πολὺν φθόρον ἐποίησεν .
Lemmas: ἐν οὗτος καί ὁ ἐπί Ἄκτιον μάχη συνίστημι Καῖσαρ πρός Ἀντώνιος ἕβδομος δέ εἰμί Ἡρώδης ὁ βασιλεία ἔτος σείω ὁ γῆ ὁ Ἰουδαῖος , ὡς οὐ ἄλλοτε δοκέω , ὁ ἐν ὁ χώρα κτῆνος πολύς φθόρος ποιέω .
flavius-josephus.antiquitates-judaicae 15.122
ἐφθάρησαν δὲ καὶ τῶν ἀνθρώπων ὑπὸ ταῖς πεπτωκυίαις οἰκίαις περὶ τρισμυρίους · τὸ μέντοι στρατιωτικὸν ἐν ὑπαίθρῳ διαιτώμενον οὐδὲν ὑπὸ τοῦ πάθους κατεβλάβη .
Lemmas: φθείρω δέ καί ὁ ἄνθρωπος ὑπό ὁ πίπτω οἰκία περί τρισμύριοι · ὁ μέντοι στρατιωτικός ἐν ὕπαιθρος διαιτάω οὐδείς ὑπό ὁ πάθος καταβλάπτω .
flavius-josephus.antiquitates-judaicae 15.123
ταῦτα πυνθανομένοις τοῖς Ἄραψιν καὶ μᾶλλον ἢ κατʼ ἀλήθειαν ἐξαγγελλόντων αὐτοῖς ὅσοι τοὺς ὑπὲρ τῶν γεγονότων λόγους τῷ μίσει τῶν ἀκουσομένων ἐχαρίζοντο μεῖζον ἐπῄει φρονεῖν , ὡς τῆς τε χώρας ἀνατετραμμένης τοῖς πολεμίοις καὶ διεφθορότων τῶν ἀνθρώπων μηδὲν ἔτι μηδʼ εἰς αὐτοὺς ἀντίπαλον καταλελεῖφθαι δοκεῖν .
Lemmas: οὗτος πυνθάνομαι ὁ Ἄραψ καί μάλα ἤ κατά ἀλήθεια ἐξαγγέλλω αὐτός ὅσος ὁ ὑπέρ ὁ γίγνομαι λόγος ὁ μῖσος ὁ ἀκούω χαρίζω μέγας ἐπέρχομαι φρονέω , ὡς ὁ τε χώρα ἀνατρέπω ὁ πολέμιος καί διαφθείρω ὁ ἄνθρωπος μηδείς ἔτι μηδέ εἰς αὐτός ἀντίπαλος καταλείπω δοκέω .
flavius-josephus.antiquitates-judaicae 15.124
καὶ τῶν τε Ἰουδαίων τοὺς πρέσβεις , ἧκον γὰρ ἐπὶ τοῖς γεγενημένοις , συλλαβόντες ἀπέκτειναν καὶ μετὰ πάσης προθυμίας ἐχώρουν ἐπὶ τὸ στρατιωτικὸν αὐτῶν .
Lemmas: καί ὁ τε Ἰουδαῖος ὁ πρέσβυς , ἥκω γάρ ἐπί ὁ γίγνομαι , συλλαμβάνω ἀποκτείνω καί μετά πᾶς προθυμία χωρέω ἐπί ὁ στρατιωτικός αὐτός .
flavius-josephus.antiquitates-judaicae 15.125
οἱ δʼ οὔτε τὴν ἔφοδον ἐξεδέξαντο καὶ πρὸς τὰς συμφορὰς ἀθύμως διακείμενοι προΐεντο τὰ πράγματα , πλεῖστον ἀπογνώσεως ἐπʼ αὐτοῖς πεπονθότες · οὐ γὰρ ἦν οὔτε ἰσοτιμίας ἐλπὶς προηττημένοις ἐν ταῖς μάχαις οὔτε βοηθείας κεκακωμένων αὐτοῖς τῶν οἴκοι πραγμάτων .
Lemmas: ὁ δέ οὔτε ὁ ἔφοδος ἐκδέχομαι καί πρός ὁ συμφορά ἄθυμος διάκειμαι προίημι ὁ πρᾶγμα , πολύς ἀπόγνωσις ἐπί αὐτός πάσχω · οὐ γάρ εἰμί οὔτε ἰσοτιμία ἐλπίς προησσάω ἐν ὁ μάχη οὔτε βοήθεια κακόω αὐτός ὁ οἴκοι πρᾶγμα .
flavius-josephus.antiquitates-judaicae 15.126
οὕτως οὖν ἐχόντων ἐπῆγεν ὁ βασιλεὺς λόγῳ τε πείθων τοὺς ἡγεμόνας καὶ πειρώμενος ἀναλαμβάνειν αὐτῶν πεπτωκότα τὰ φρονήματα . προδιακινήσας δὲ καὶ παραθαρρύνας τινὰς τῶν ἀμεινόνων ἐτόλμησεν ἤδη καὶ τῷ πλήθει διαλέγεσθαι πρότερον ὀκνῶν αὐτό , μὴ καὶ χαλεπῷ χρήσηται διὰ τὰς ἀτυχίας . παρεκάλει δὲ τοιούτους ποιούμενος εἰς τὸν ὄχλον τοὺς λόγους ·
Lemmas: οὕτως οὖν ἔχω ἐπάγω ὁ βασιλεύς λόγος τε πείθω ὁ ἡγεμών καί πειράω ἀναλαμβάνω αὐτός πίπτω ὁ φρόνημα . προδιακινέω δέ καί παραθαρσύνω τις ὁ ἀγαθός τολμάω ἤδη καί ὁ πλῆθος διαλέγω πρότερος ὀκνέω αὐτός , μή καί χαλεπός χράω διά ὁ ἀτυχία . παρακαλέω δέ τοιοῦτος ποιέω εἰς ὁ ὄχλος ὁ λόγος ·
flavius-josephus.antiquitates-judaicae 15.127
οὐκ ἀγνοῶ μὲν , ἄνδρες , ὅτι πολλὰ παρὰ τόνδε τὸν καιρὸν γεγένηται πρὸς τὰς πράξεις ἡμῖν ἐναντιώματα , καὶ θαρρεῖν εἰκὸς ἐν τοῖς τοιούτοις οὐδὲ τοὺς πλεῖστον ἀνδραγαθίᾳ διενηνοχότας .
Lemmas: οὐ ἀγνοέω μέν , ἀνήρ , ὅτι πολύς παρά ὅδε ὁ καιρός γίγνομαι πρός ὁ πρᾶξις ἐγώ ἐναντίωμα , καί θαρσέω ἔοικα ἐν ὁ τοιοῦτος οὐδέ ὁ πολύς ἀνδραγαθία διαφέρω .
flavius-josephus.antiquitates-judaicae 15.128
ἀλλʼ ἐπειδὴ κατεπείγει τε πολεμεῖν καὶ τῶν γεγονότων οὐδέν ἐστιν τοιοῦτον , ὃ μὴ διʼ ἑνὸς ἔργου καλῶς πραχθέντος ἐπανορθώσεται , παρακαλέσαι προειλόμην ὑμᾶς ἅμα καὶ διδάξαι διʼ ὧν ἂν ἐμμείναιτε τοῖς οἰκείοις φρονήμασιν .
Lemmas: ἀλλά ἐπειδή κατεπείγω τε πολεμέω καί ὁ γίγνομαι οὐδείς εἰμί τοιοῦτος , ὅς μή διά εἷς ἔργον καλός πράσσω ἐπανορθόω , παρακαλέω προαιρέω σύ ἅμα καί διδάσκω διά ὅς ἄν ἐμμένω ὁ οἰκεῖος φρόνημα .
flavius-josephus.antiquitates-judaicae 15.129
βούλομαι δὲ πρῶτον μὲν ὑπὲρ τοῦ πολεμεῖν ὡς δικαίως αὐτὸ ποιοῦμεν ἐπιδεῖξαι , διὰ τὴν ὕβριν τῶν ἐναντίων ἠναγκασμένοι · μέγιστον γὰρ εἰ μάθοιτε τοῦτο προθυμίας ὑμῖν αἴτιον ἔσται · μετὰ δὲ τοῦτο δεῖξαι , διότι καὶ τῶν ἐν ἡμῖν δεινὸν οὐδέν ἐστιν καὶ πλείστας εἰς τὸ νικᾶν ἔχομεν τὰς ἐλπίδας .
Lemmas: βούλομαι δέ πρῶτος μέν ὑπέρ ὁ πολεμέω ὡς δίκαιος αὐτός ποιέω ἐπιδείκνυμι , διά ὁ ὕβρις ὁ ἐναντίος ἀναγκάζω · μέγας γάρ εἰ μανθάνω οὗτος προθυμία σύ αἴτιος εἰμί · μετά δέ οὗτος δείκνυμι , διότι καί ὁ ἐν ἐγώ δεινός οὐδείς εἰμί καί πολύς εἰς ὁ νικάω ἔχω ὁ ἐλπίς .
flavius-josephus.antiquitates-judaicae 15.130
ἄρξομαι δʼ ἀπὸ τοῦ πρώτου μάρτυρας ὑμᾶς ποιούμενος ὧν λέγω · τὴν γὰρ τῶν Ἀράβων παρανομίαν ἴστε μὲν δήπου καὶ πρὸς τοὺς ἄλλους ἅπαντας οὕτως ἀπίστως διακειμένων , ὡς εἰκὸς ἔχειν τὸ βάρβαρον καὶ ἀνεννόητον θεοῦ , πλεῖστα μέντοι προσέκρουσαν ἡμῖν πλεονεξίᾳ καὶ φθόνῳ καὶ ταῖς ταραχαῖς ἐφεδρεύοντες ἐξ ὑπογύου .
Lemmas: ἄρχω δέ ἀπό ὁ πρῶτος μάρτυς σύ ποιέω ὅς λέγω · ὁ γάρ ὁ Ἄραψ παρανομία οἶδα μέν δήπου καί πρός ὁ ἄλλος ἅπας οὕτως ἄπιστος διάκειμαι , ὡς ἔοικα ἔχω ὁ βάρβαρος καί ἀνεννόητος θεός , πολύς μέντοι προσκρούω ἐγώ πλεονεξία καί φθόνος καί ὁ ταραχή ἐφεδρεύω ἐκ ὑπόγυιος .
flavius-josephus.antiquitates-judaicae 15.131
καὶ τὰ μὲν πολλὰ τί δεῖ λέγειν ; ἀλλὰ κινδυνεύοντας αὐτοὺς τῆς οἰκείας ἀρχῆς ἐκπεσεῖν καὶ δουλεύειν Κλεοπάτρᾳ τίνες ἄλλοι τοῦ δέους ἀπήλλαξαν ; ἡ γὰρ ἐμὴ πρὸς Ἀντώνιον φιλία κἀκείνου πρὸς ἡμᾶς διάθεσις αἰτία γεγένηται μηδὲ τούτους ἀνήκεστόν τι παθεῖν , φυλαττομένου τἀνδρὸς μηδὲν ἐπιτηδεύειν , ὃ δύναιτʼ ἂν ὕποπτον ἡμῖν γενέσθαι .
Lemmas: καί ὁ μέν πολύς τίς δέω λέγω ; ἀλλά κινδυνεύω αὐτός ὁ οἰκεῖος ἀρχή ἐκπίπτω καί δουλεύω Κλεοπάτρη τίς ἄλλος ὁ δέος ἀπαλλάσσω ; ὁ γάρ ἐμός πρός Ἀντώνιος φιλία ἐκεῖνος πρός ἐγώ διάθεσις αἴτιος γίγνομαι μηδέ οὗτος ἀνήκεστος τις πάσχω , φυλάσσω ἀνήρ μηδείς ἐπιτηδεύω , ὅς δύναμαι ἄν ὕποπτος ἐγώ γίγνομαι .
flavius-josephus.antiquitates-judaicae 15.132
βουληθέντος δὲ ὅμως Κλεοπάτρᾳ μέρη τινὰ παρασχεῖν ἀφʼ ἑκατέρας τῆς ἀρχῆς , καὶ τοῦτο διῳκησάμην ἐγώ , καὶ πολλὰ δῶρα δοὺς ἰδίᾳ τὸ μὲν ἀσφαλὲς ἀμφοτέροις ἐπορισάμην , τὰς δὲ δαπάνας αὐτὸς ἀνέλαβον , διακόσια μὲν δοὺς τάλαντα , διακοσίων δʼ ἐγγυητὴς γενόμενος , ἃ τῇ μὲν προσοδευομένῃ γέγονεν , αὐτοὶ δʼ ὑπὸ τούτων ἀπεστερήμεθα .
Lemmas: βούλομαι δέ ὅμως Κλεοπάτρη μέρος τις παρέχω ἀπό ἑκάτερος ὁ ἀρχή , καί οὗτος διοικέω ἐγώ , καί πολύς δῶρον δίδωμι ἴδιος ὁ μέν ἀσφαλής ἀμφότερος πορίζω , ὁ δέ δαπάνη αὐτός ἀναλαμβάνω , διακόσιοι μέν δίδωμι τάλαντον , διακόσιοι δέ ἐγγυητής γίγνομαι , ὅς ὁ μέν προσοδεύω γίγνομαι , αὐτός δέ ὑπό οὗτος ἀποστερέω .
flavius-josephus.antiquitates-judaicae 15.133
καίτοι γε ἄξιον ἦν μηδενὶ τῶν ὄντων Ἰουδαίους φόρον ἢ τῆς χώρας ἀπόμοιραν τελεῖν , εἰ δʼ οὖν , ἀλλʼ οὐχ ὑπέρ γε τούτων οὓς αὐτοὶ σεσώκαμεν , οὐδὲ τοὺς Ἄραβας ὁμολογήσαντας ἐντεύξεως καὶ χάριτος ὅτι τὴν ἀρχὴν ἐδόκουν τυγχάνειν ἀδικεῖν ἡμᾶς ἀποστεροῦντας , καὶ ταῦτα οὐ πολεμίους ὄντας , ἀλλὰ φίλους .
Lemmas: καίτοι γε ἄξιος εἰμί μηδείς ὁ εἰμί Ἰουδαῖος φόρος ἤ ὁ χώρα ἀπόμοιρα τελέω , εἰ δέ οὖν , ἀλλά οὐ ὑπέρ γε οὗτος ὅς αὐτός σῴζω , οὐδέ ὁ Ἄραψ ὁμολογέω ἔντευξις καί χάρις ὅτι ὁ ἀρχή δοκέω τυγχάνω ἀδικέω ἐγώ ἀποστερέω , καί οὗτος οὐ πολέμιος εἰμί , ἀλλά φίλος .
flavius-josephus.antiquitates-judaicae 15.134
ὡς ἥ γε πίστις ἔχουσα καὶ πρὸς τοὺς πολεμιωτάτους τόπον τοῖς γε φίλοις ἀναγκαιοτάτη τετηρῆσθαι , ἀλλʼ οὐ παρὰ τούτοις , οἳ τὸ μὲν κερδαίνειν ἐκ παντὸς τρόπου κάλλιστον ὑπειλήφασιν , τὸ δʼ ἄδικον οὐκ ἐπιζήμιον , εἰ μόνον κερδαίνειν δυνηθεῖεν .
Lemmas: ὡς ὁ γε πίστις ἔχω καί πρός ὁ πολέμιος τόπος ὁ γε φίλος ἀναγκαῖος τηρέω , ἀλλά οὐ παρά οὗτος , ὅς ὁ μέν κερδαίνω ἐκ πᾶς τρόπος καλός ὑπολαμβάνω , ὁ δέ ἄδικος οὐ ἐπιζήμιος , εἰ μόνος κερδαίνω δύναμαι .
flavius-josephus.antiquitates-judaicae 15.135
ἔστιν οὖν ἔτι ζήτησις ὑμῖν , εἰ δεῖ τοὺς ἀδίκους τιμωρεῖσθαι , τοῦτο καὶ τοῦ θεοῦ βουλομένου καὶ παραγγέλλοντος ἀεὶ μισεῖν τὴν ὕβριν καὶ τὴν ἀδικίαν , καὶ ταῦτα οὐ μόνον δίκαιον , ἀλλὰ καὶ ἀναγκαῖον πόλεμον ἐξιόντων ;
Lemmas: εἰμί οὖν ἔτι ζήτησις σύ , εἰ δέω ὁ ἄδικος τιμωρέω , οὗτος καί ὁ θεός βούλομαι καί παραγγέλλω ἀεί μισέω ὁ ὕβρις καί ὁ ἀδικία , καί οὗτος οὐ μόνος δίκαιος , ἀλλά καί ἀναγκαῖος πόλεμος ἐξέρχομαι ;
flavius-josephus.antiquitates-judaicae 15.136
ἃ γὰρ ὁμολογεῖται παρανομώτατα τοῖς τε Ἕλλησιν καὶ τοῖς βαρβάροις , ταῦτα ἔπραξαν εἰς τοὺς ἡμετέρους πρέσβεις ἀποσφάξαντες αὐτούς , τῶν μὲν Ἑλλήνων ἱεροὺς καὶ ἀσύλους εἶναι φαμένων τοὺς κήρυκας , ἡμῶν δὲ τὰ κάλλιστα τῶν δογμάτων καὶ τὰ ὁσιώτατα τῶν ἐν τοῖς νόμοις διʼ ἀγγέλων παρὰ τοῦ θεοῦ μαθόντων · τοῦτο γὰρ τὸ ὄνομα καὶ ἀνθρώποις θεὸν εἰς ἐμφάνειαν ἄγει καὶ πολεμίους πολεμίοις διαλλάττειν δύναται .
Lemmas: ὅς γάρ ὁμολογέω παράνομος ὁ τε Ἕλλην καί ὁ βάρβαρος , οὗτος πράσσω εἰς ὁ ἡμέτερος πρέσβυς ἀποσφάζω αὐτός , ὁ μέν Ἕλλην ἱερός καί ἄσυλος εἰμί φημί ὁ κῆρυξ , ἐγώ δέ ὁ καλός ὁ δόγμα καί ὁ ὅσιος ὁ ἐν ὁ νόμος διά ἄγγελος παρά ὁ θεός μανθάνω · οὗτος γάρ ὁ ὄνομα καί ἄνθρωπος θεός εἰς ἐμφάνεια ἄγω καί πολέμιος πολέμιος διαλλάσσω δύναμαι .
flavius-josephus.antiquitates-judaicae 15.137
ποῖον οὖν μεῖζον ἂν γένοιτο ἀσέβημα ἢ πρέσβεις ἀποκτεῖναι τοὺς ὑπὲρ τοῦ δικαίου διαλεγομένους ; πῶς δʼ ἂν ἔτι δύναιντο ἢ περὶ τὸν βίον εὐσταθεῖν ἢ περὶ τὸν πόλεμον εὐτυχεῖν τοιούτων αὐτοῖς πεπραγμένων ; ἐμοὶ μὲν οὐδαμῶς δοκοῦσιν .
Lemmas: ποῖος οὖν μέγας ἄν γίγνομαι ἀσέβημα ἤ πρέσβυς ἀποκτείνω ὁ ὑπέρ ὁ δίκαιος διαλέγω ; πῶς δέ ἄν ἔτι δύναμαι ἤ περί ὁ βίος εὐσταθέω ἤ περί ὁ πόλεμος εὐτυχέω τοιοῦτος αὐτός πράσσω ; ἐγώ μέν οὐδαμῶς δοκέω .
flavius-josephus.antiquitates-judaicae 15.138
ἴσως τοίνυν τὸ μὲν ὅσιον καὶ δίκαιόν ἐστιν μεθʼ ἡμῶν , ἀνδρειότεροι δὲ ἢ πλείους ἐκεῖνοι τετυχήκασιν . ἀλλὰ πρῶτον μὲν ἀνάξιον ὑμῖν ταῦτα λέγειν · μεθʼ ὧν γὰρ τὸ δίκαιόν ἐστιν μετʼ ἐκείνων ὁ θεός , θεοῦ δὲ παρόντος καὶ πλῆθος καὶ ἀνδρεία πάρεστιν .
Lemmas: ἴσως τοίνυν ὁ μέν ὅσιος καί δίκαιος εἰμί μετά ἐγώ , ἀνδρεῖος δέ ἤ πολύς ἐκεῖνος τυγχάνω . ἀλλά πρῶτος μέν ἀνάξιος σύ οὗτος λέγω · μετά ὅς γάρ ὁ δίκαιος εἰμί μετά ἐκεῖνος ὁ θεός , θεός δέ πάρειμι καί πλῆθος καί ἀνδρεία πάρειμι .
flavius-josephus.antiquitates-judaicae 15.139
ἵνα δὲ καὶ τὰ καθʼ αὑτοὺς ἐξετάσωμεν , ἐνικήσαμεν τῇ πρώτῃ μάχῃ · συμβαλόντες τὴν δευτέραν οὐδὲ ἀντέσχον ἡμῖν , ἀλλʼ ἔφυγον εὐθὺς οὐχ ὑπομείναντες τὴν ἔφοδον καὶ τὰ φρονήματα · νικῶσιν ἡμῖν Ἀθηνίων ἐπέθετο πόλεμον ἀκήρυκτον ἐπάγων .
Lemmas: ἵνα δέ καί ὁ κατά ἑαυτοῦ ἐξετάζω , νικάω ὁ πρῶτος μάχη · συμβάλλω ὁ δεύτερος οὐδέ ἀντέχω ἐγώ , ἀλλά φεύγω εὐθύς οὐ ὑπομένω ὁ ἔφοδος καί ὁ φρόνημα · νικάω ἐγώ Ἀθηνίων ἐπιτίθημι πόλεμος ἀκήρυκτος ἐπάγω .
flavius-josephus.antiquitates-judaicae 15.140
πότερον ἀνδραγαθία τοῦτʼ ἔστιν ἐκείνων ἢ δευτέρα παρανομία καὶ ἐνέδρα ; τί οὖν ἔλαττον φρονοῦμεν ἐφʼ οἷς μείζους ἔχειν δεῖ τὰς ἐλπίδας ; πῶς δʼ ἂν καταπλαγείημεν τοὺς ὅταν μὲν ἐξ ἀληθείας ἀγωνίζωνται πάντοτε νικωμένους , ὅταν δὲ κρατεῖν νομισθῶσιν ἐξ ἀδικίας αὐτὸ ποιοῦντας ;
Lemmas: πότερος ἀνδραγαθία οὗτος εἰμί ἐκεῖνος ἤ δεύτερος παρανομία καί ἐνέδρα ; τίς οὖν ἐλαχύς φρονέω ἐπί ὅς μέγας ἔχω δέω ὁ ἐλπίς ; πῶς δέ ἄν καταπλήσσω ὁ ὅταν μέν ἐκ ἀλήθεια ἀγωνίζομαι πάντοτε νικάω , ὅταν δέ κρατέω νομίζω ἐκ ἀδικία αὐτός ποιέω ;
flavius-josephus.antiquitates-judaicae 15.141
πῶς δʼ ἄν , εἰ καὶ γενναίους ἡγεῖταί τις αὐτούς , οὐ παρʼ αὐτὸ τοῦτο καὶ μᾶλλον ὁρμηθείη ; τὸ γὰρ εὔψυχον οὐκ ἐν τῷ τοῖς ἀσθενεστέροις ἐπιχειρεῖν , ἀλλʼ ἐν τῷ δύνασθαι καὶ τῶν ἰσχυροτέρων κρατεῖν .
Lemmas: πῶς δέ ἄν , εἰ καί γενναῖος ἡγέομαι τις αὐτός , οὐ παρά αὐτός οὗτος καί μάλα ὁρμάω ; ὁ γάρ εὔψυχος οὐ ἐν ὁ ὁ ἀσθενής ἐπιχειρέω , ἀλλά ἐν ὁ δύναμαι καί ὁ ἰσχυρός κρατέω .
flavius-josephus.antiquitates-judaicae 15.142
εἰ δέ τινα καταπλήξεται τὰ οἰκεῖα πάθη καὶ τὰ περὶ τὸν σεισμὸν συμβεβηκότα , πρῶτον μὲν ἐννοηθήτω , διότι τοῦτʼ αὐτὸ καὶ τοὺς Ἄραβας ἐξαπατᾷ μείζω τὰ γενόμενα τῆς ἀληθείας ὑπειληφότας , ἔπειτα ὡς οὐ καλὸν ἐκείνοις τε τόλμης καὶ ἡμῖν δειλίας τὴν αὐτὴν αἰτίαν γενέσθαι ·
Lemmas: εἰ δέ τις καταπλήσσω ὁ οἰκεῖος πάθος καί ὁ περί ὁ σεισμός συμβαίνω , πρῶτος μέν ἐννοέω , διότι οὗτος αὐτός καί ὁ Ἄραψ ἐξαπατάω μέγας ὁ γίγνομαι ὁ ἀλήθεια ὑπολαμβάνω , ἔπειτα ὡς οὐ καλός ἐκεῖνος τε τόλμα καί ἐγώ δειλία ὁ αὐτός αἰτία γίγνομαι ·
flavius-josephus.antiquitates-judaicae 15.143
οἱ μὲν γὰρ οὐκ ἐξ οἰκείου τινὸς ἀγαθοῦ τὸ εὔψυχον ἔχουσιν , ἀλλʼ ἐκ τῆς περὶ ἡμᾶς ὡς κάμνοντας ἤδη τοῖς κακοῖς ἐλπίδος , ἡμεῖς δὲ χωρήσαντες ἐπʼ αὐτοὺς παραιρησόμεθα μὲν ἐκείνων τὸ μεῖζον φρονεῖν , ἀναληψόμεθα δʼ αὐτοὶ τὸ μηκέτι θαρροῦσιν μάχεσθαι .
Lemmas: ὁ μέν γάρ οὐ ἐκ οἰκεῖος τις ἀγαθός ὁ εὔψυχος ἔχω , ἀλλά ἐκ ὁ περί ἐγώ ὡς κάμνω ἤδη ὁ κακός ἐλπίς , ἐγώ δέ χωρέω ἐπί αὐτός παραλέγω μέν ἐκεῖνος ὁ μέγας φρονέω , ἀναλαμβάνω δέ αὐτός ὁ μηκέτι θαρσέω μάχομαι .
flavius-josephus.antiquitates-judaicae 15.144
καὶ γὰρ οὔτε κεκακώμεθα τοσοῦτον οὔθʼ , ὅπερ οἴονταί τινες , ὀργὴν θεοῦ παρέχει τὸ γεγονός , ἀλλὰ ταῦτα συμπτώματα γίνεται καὶ πάθη τινά . καὶ εἰ κατὰ θεοῦ γνώμην πέπρακται , δῆλον ὡς καὶ πέπαυται κατὰ τὴν ἐκείνου γνώμην ἀρκουμένου τοῖς γεγονόσιν · βουλόμενος γὰρ ἔτι μᾶλλον ἀδικεῖν , οὐκ ἂν μετεβάλετο .
Lemmas: καί γάρ οὔτε κακόω τοσοῦτος οὔτε , ὅς οἴομαι τις , ὀργή θεός παρέχω ὁ γίγνομαι , ἀλλά οὗτος σύμπτωμα γίγνομαι καί πάθος τις . καί εἰ κατά θεός γνώμη πράσσω , δῆλος ὡς καί παύω κατά ὁ ἐκεῖνος γνώμη ἀρκέω ὁ γίγνομαι · βούλομαι γάρ ἔτι μάλα ἀδικέω , οὐ ἄν μεταβάλλω .
flavius-josephus.antiquitates-judaicae 15.145
τὸν δὲ πόλεμον ὅτι καὶ θέλει τοῦτον ἐνεργεῖσθαι καὶ δίκαιον οἶδεν , δεδήλωκεν αὐτός · ἐνίων γὰρ ἐν τῷ σεισμῷ περὶ τὴν χώραν ἀπολομένων οὐδεὶς οὐδὲν ἔπαθεν τῶν ἐν τοῖς ὅπλοις , ἀλλὰ πάντες ἐσώθητε , φανερὸν ποιοῦντος τοῦ θεοῦ , διότι κἂν εἰ πανδημεὶ μετὰ τέκνων καὶ γυναικῶν ἐστρατεύεσθε , περιῆν ἂν ὑμῖν μηδὲν ἀνήκεστον παθεῖν .
Lemmas: ὁ δέ πόλεμος ὅτι καί ἐθέλω οὗτος ἐνεργέω καί δίκαιος οἶδα , δηλόω αὐτός · ἔνιοι γάρ ἐν ὁ σεισμός περί ὁ χώρα ἀπόλλυμι οὐδείς οὐδείς πάσχω ὁ ἐν ὁ ὅπλον , ἀλλά πᾶς σῴζω , φανερός ποιέω ὁ θεός , διότι ἄν εἰ πανδημεί μετά τέκνον καί γυνή στρατεύω , περίειμι ἄν σύ μηδείς ἀνήκεστος πάσχω .
flavius-josephus.antiquitates-judaicae 15.146
ταῦτα ἐνθυμηθέντες καὶ τὸ μεῖζον ὅτι παρὰ πάντα καιρὸν προϊστάμενον ἔχετε τὸν θεόν , ἐπεξέλθετε δικαίαις ἀνδραγαθίαις τοὺς ἀδίκους μὲν πρὸς φιλίαν , ἀσπόνδους δὲ ἐν ταῖς μάχαις , ἀνοσίους δὲ εἰς πρέσβεις , ἀεὶ δὲ τῆς ὑμετέρας ἀρετῆς ἡττημένους .
Lemmas: οὗτος ἐνθυμέομαι καί ὁ μέγας ὅτι παρά πᾶς καιρός προΐστημι ἔχω ὁ θεός , ἐπεξέρχομαι δίκαιος ἀνδραγαθία ὁ ἄδικος μέν πρός φιλία , ἄσπονδος δέ ἐν ὁ μάχη , ἀνόσιος δέ εἰς πρέσβυς , ἀεί δέ ὁ ὑμέτερος ἀρετή ἡσσάομαι .
flavius-josephus.antiquitates-judaicae 15.147
Ταῦτα ἀκούσαντες οἱ Ἰουδαῖοι πολὺ τὰς ψυχὰς ἀμείνους ἐγίνοντο πρὸς τὴν μάχην . Ἡρώδης δὲ θυσίας κατὰ τὰ νομιζόμενα ποιήσας καὶ μετὰ σπουδῆς ἀναλαβὼν αὐτοὺς ἦγεν ἐπὶ τοὺς Ἄραβας διαβὰς τὸν Ἰορδάνην ποταμὸν καὶ τῶν πολεμίων στρατοπεδεύεται πλησίον .
Lemmas: οὗτος ἀκούω ὁ Ἰουδαῖος πολύς ὁ ψυχή ἀγαθός γίγνομαι πρός ὁ μάχη . Ἡρώδης δέ θυσία κατά ὁ νομίζω ποιέω καί μετά σπουδή ἀναλαμβάνω αὐτός ἄγω ἐπί ὁ Ἄραψ διαβαίνω ὁ Ἰορδάνης ποταμός καί ὁ πολέμιος στρατοπεδεύω πλησίον .
flavius-josephus.antiquitates-judaicae 15.148
ἐδόκει δʼ αὐτῷ φρούριον ἐν μέσῳ κείμενον καταλαβεῖν · οὕτως γὰρ αὐτὸς μὲν ὠφεληθήσεσθαι καὶ πρὸς τὸ θᾶττον συνάψαι τὴν μάχην καὶ εἰ παρέλκειν δέοι ἐρυμνὸν αὐτῷ πεπορισμένος τὸ στρατόπεδον .
Lemmas: δοκέω δέ αὐτός φρούριον ἐν μέσος κεῖμαι καταλαμβάνω · οὕτως γάρ αὐτός μέν ὠφελέω καί πρός ὁ ταχύς συνάπτω ὁ μάχη καί εἰ παρέλκω δέω ἐρυμνός αὐτός πορίζω ὁ στρατόπεδον .
flavius-josephus.antiquitates-judaicae 15.149
τὸ δʼ αὐτὸ καὶ τῶν Ἀράβων προνοούντων ἅμιλλα γίνεται περὶ τοῦ χωρίου καὶ πρῶτον μὲν ἀκροβολισμοῖς , εἶτα δὴ καὶ πλείους εἰς χεῖρας ἐρχόμενοι παρʼ ἀμφοτέρων ἕως ἡττηθέντες οἱ παρὰ τῶν Ἀράβων ἀπεχώρουν .
Lemmas: ὁ δέ αὐτός καί ὁ Ἄραψ προνοέω ἅμιλλα γίγνομαι περί ὁ χωρίον καί πρῶτος μέν ἀκροβόλισις , εἶτα δή καί πολύς εἰς χείρ ἔρχομαι παρά ἀμφότερος ἕως ἡσσάομαι ὁ παρά ὁ Ἄραψ ἀποχωρέω .